title: Donald Cerrone

text: Cerrone otti tarjouksen vastaan ja otteli ensimmäisen vapaaottelunsa 11. helmikuuta 2006 Nate Mohria vastaan, jonka hän voitti ensimmäisessä erässä triangelikuristuksella. Kaksi viikkoa myöhemmin Cerrone otteli toisen ottelunsa Cruz Chaconia vastaan American Championship Fighting organisaatiossa. Hän voitti kamppailun myös triangelikuristuksella toisessa erässä. Kesäkuussa Cerrone palasi takaisin Ring of Fire organisaatioon ja voitti Craig Tennantin käsilukolla ensimmäisessä erässä, kun ottelua oli käyty vain 1:26. Cerrone otteli vielä 2006 vuoden puolella kerran Jesse Brockia vastaan. Kamppailu käytiin "Ring of Fire 26: Relentless" -tapahtumassa 9. syyskuuta 2006, jossa Cerrone voitti triangelikuristuksella ensimmäisessä erässä ajassa 1:35.


title: Donald Cerrone

text: Cerrone otteli Ring of Firessa vielä kaksi ottelua, jotka hän voitti molemmat luovutuksella. Ensin Ryan Robertsin käsilukolla ensimäisessä erässä ja myöhemmin huhtikuussa 2007 Anthony Njokuanin triangelikuristuksella ensimmäisen erän lopussa.


title: Donald Cerrone

text: Kesäkuussa Cerrone kävi ottelemassa yhden ottelun Japanissa "Greatest Common Multiple: Cage Force 3" -tapahtumassa, jossa hän voitti Yasunori Kaneharan triangelikuristuksella toisessa erässä.


title: Donald Cerrone

text: Cerrone siirtyi menestyksekkään Ring of Fire otteluiden jälkeen WEC:hen, jossa hän otteli ensimmäisen ottelunsa 5. syyskuuta 2007 Kenneth Alexanderia vastaan. Hän voitti kamppailun 56 sekunnissa luovutuksella, mutta testattuaan positiivisesti hydroklooritiatsidin vuoksi ottelun jälkeisissä testeissä tulos mitätöitiin.


title: Donald Cerrone

text: 1. kesäkuuta 2008 Cerrone palasi takaisin kehään, jolloin hän kohtasi Danny Castillon. Cerrone voitti kamppailun käsilukolla ensimmäisessä erässä. Myöhemmin 5. marraskuuta Cerrone otteli Rob McCulloughia vastaan kevytsarjan ykköshaastajan paikasta, jonka voittaja pääsisi ottelemaan kevytsarjan mestaruudesta. Cerrone voitti kamppailun tuomariäänin (30-27, 29-28, 29-27), joka oli samalla hänen uran ensimmäinen voitto tuomariäänin.


title: Donald Cerrone

text: Voitettuaan McCulloughin Cerrone pääsi ottelemaan WEC:n kevytsarjan mestaruudesta Jamie Varneria vastaan, joka oli puolustamassa nyt toista kertaa mestaruuttaan. Kamppailu käytiin "WEC 38" -tapahtumassa 25. tammikuuta 2009. Cerrone hävisi ottelun hajaäänin (49–46, 47–48, 49–46), kun ottelun varsinaisen ajan viimeisessä erässä hän osui laittomasti polvella maassa ollutta Varneria. Ottelu keskeytettiin, koska Varner ei kyennyt enää jatkamaan ja ottelu vietiin tuomareiden päätökseen. Molemmat ottelijat palkittiin Illan kamppailu bonuksella.


title: Donald Cerrone

text: Mestaruusottelun jälkeen Cerrone otteli kesäkuussa James Krausea vastaan, jonka hän voitti takakuristuksella ensimmäisen erän lopussa.


title: Donald Cerrone

text: Kamppailun jälkeen Cerronen oli tarkoitus otella uusintaottelu Varneria vastaan, joka ei kuitenkaan kyennyt ottelemaan sovittuna aikana käsivamman vuoksi. Sitä vastoin Cerrone otteli Benson Hendersonia vastaan tilapäisestä kevytsarjan mestaruudesta "WEC 43" -tapahtumassa 10. lokakuuta 2009. Cerrone hävisi kamppailun tuomariäänin (48–47, 48–47, 48–47).


title: Donald Cerrone

text: Tappion jälkeen Cerrone kohtasi Ed Ratcliffin joulukuussa 2009. Hän voitti kamppailun takakuristuksella kolmannessa erässä. Ottelun jälkeen molemmat ottelijat saivat Illan kamppailu bonuksen.


title: Donald Cerrone

text: 24. huhtikuuta 2010 Cerrone pääsi ottelemaan kolmannen kerran WEC:n kevytsarjan mestaruudesta. Hän kohtasi toistamiseen Benson Hendersonin, joka oli voittanut mestaruuden Varnerilta ja puolusti mestaruuttaan ensimmäistä kertaa. "WEC 48" -tapahtumassa käyty kamppailu päättyi Cerronen tappioon giljotiinikuristuksella ensimmäisessä erässä.


title: Donald Cerrone

text: Mestaruusotteluiden jälkeen Cerrone kohtasi odottamassaan uusintaottelussa Jamie Varner syyskuussa 2010. Cerrone voitti kamppailun tuomariäänin (30-27, 30-27, 30-27). Ottelu palkittiin Illan kamppailu bonuksella, joka oli samalla hänen uran viides. Joulukuussa Cerrone kohtasi Chris Horodecki, jonka hän voitti triangelikuristuksella toisessa erässä.


title: Donald Cerrone

text: Lokakuussa 2010 WEC yhdistyi UFC:hen, jonka myötä kaikki WEC:n ottelijat siirtyivät UFC:hen. Cerrone otteli ensi kerran uudessa organisaatiossa Paul Kellya vastaan 5. helmikuuta 2011. Hän voitti kamppailun takakuristuksella toisen erän lopussa. Molemmat ottelijat ansaisivat Illan kamppailu bonuksen. Cerrone otteli toisen ottelunsa kesäkuussa Vagner Rochaa vastaan, jonka hän voitti tuomariäänin (30–27, 30–27, 30–26). Se oli samalla ensimmäinen kerta UFC:ssä, kun Cerrone esiintyi tapahtuman pääkortilla. Elokuussa hän kohtasi Charles Oliveiran, joka oli otellut sitä ennen kolme ottelua vaihtelevalla menestyksellä. Cerrone voitti kamppailun teknisellä tyrmäyksellä ensimmäisessä erässä, joka oli samalla hänen uran ensimmäinen voitti tyrmäyksellä vapaaottelussa. Cerrone palkittiin myös voitostaan Illan tyrmäys bonuksella. Lokakuussa hän otteli Dennis Siveriä vastaan ja voitti vastustajansa takakuristuksella ensimmäisessä erässä. Cerrone palkittiin Illan luovutus bonuksella. 30. joulukuuta hän otteli jo viidennen kerran "UFC 141" -tapahtumassa, jossa Cerrone oli Nate Diazin kanssa illan toinen pääottelu. Hän hävisi ottelun tuomariäänin (30–27, 30–27, 29–28), mutta molemmat palkittiin Illan kamppailu bonuksella. Samalla katkesi Cerronen kuuden ottelun voittoputki ja neljän ottelun voittoputki UFC:ssä.


title: Donald Cerrone

text: 2012 oli huomattavasti rauhallisempi Cerronelle, joka otteli nyt vain kahdesti. Hän voitti ensin toukokuussa Jeremy Stephensin tuomariäänin (30–27, 30–27, 30–27) ja elokuussa Melvin Guillardin tyrmäyksellä, kun ottelua oli käyty vain 1:16. Cerrone sai ottelun jälkeen Illan tyrmäys ja Illan kamppailu bonukset.


title: Donald Cerrone

text: Cerrone palasi takaisin kehään tammikuussa 2013 kohdattuaan Anthony Pettisin "" -tapahtumassa. Hän hävisi kamppailun teknisellä tyrmäyksellä Pettisin potkaistua Cerronea kylkeen tuntuvasti ensimmäisessä erässä. Toukokuussa hän palasi takaisin voittoon KJ Noonsia vastaan tuomariäänin (30–27, 30–27, 30–26). Elokuussa Cerrone kuitenkin hävisi Rafael dos Anjosille tuomariäänin (29–28, 29–28, 29–28). Vuoden neljännessä ja viimeisessä kamppailussa marraskuussa hän kohtasi Evan Dunhamin, jonka Cerrone voitti toisessa erässä triangelikuristuksella. Hän ansaitsi voitosta Illan luovutus bonuksen.


title: Donald Cerrone

text: 2014 Cerrone otteli jälleen neljä kertaa vuoden sisällä ja kohtasi ensin tammikuussa Adriano Martinsin, jonka hän voitti tyrmäyksellä potkaistuaan Martinsia päähän ensimmäisen erän lopussa. Cerrone palkittiin Illan tyrmäys bonuksella. Voiton jälkeen hän jatkoi bonuksien ja voittojen keräämistä, kun huhtikuussa Edson Barbozan Cerrone voitti takakuristuksella lyötyään vastustajansa ensin mattoon päähän kohdistuneella lyönnillä ensimmäisessä erässä. Voitosta hänet palkittiin Illan suoritus bonuksella. Heinäkuussa Jim Milleriä vastaan Cerrone voitti uransa kolmannella tyrmäyksellä toisessa erässä, josta hänet palkittiin Illan suoristus bonuksella. Se oli samalla Cerronen neljäs perättäinen bonus UFC:ssä. Cerrone otteli vielä syyskuussa Eddie Alvarezia vastaan, jonka hän voitti tuomariäänin (29–28, 29–28, 29–28).


title: Donald Cerrone

text: Cerrone oli voittanut jo viisi ottelua peräkkäin ja jatkoi hyviä otteita myös 2015 voittamalla ensin tammikuussa Myles Juryn tuomariäänin (30–27, 30–27, 30–27). Noin kaksi viikkoa myöhemmin Cerrone kohtasi Benson Henderson, jota vastaan hän oli otellut urallaan kahdesti aiemmin WEC:ssä. Tuolloin Cerrone hävisi molemmat kamppailunsa. Tällä kertaa hän onnistui voittamaan kamppailun tuomariäänin (29–28, 29–28, 29–28). Toukokuussa Cerronen oli määrä otella aluksi Khabib Nurmagomedovia vastaan, joka joutui jättämään kamppailun väliin polvivamman vuoksi. Hänen tilalleen tuli John Makdessi, jonka Cerrone voitti teknisellä tyrmäyksellä toisessa erässä potkaistuaan vastustajaansa päähän.


title: Donald Cerrone

text: Cerronen voitettua kahdeksan ottelua peräkkäin hän sai tilaisuuden otella UFC:n kevytsarjan mestaruudesta 19. joulukuuta 2015 hallitsevaa mestaria Rafael dos Anjosia vastaan. Kamppailu käytiin "" -tapahtumassa, jossa kaksikko kohtasi toisensa toista kertaa. Ensimmäisellä kerralla Cerrone hävisi kamppailun tuomariäänin. Tälläkin kertaa hän hävisi kamppailun nyt teknisellä tyrmäyksellä ensimmäisen erän alussa.


title: Donald Cerrone

text: Tappion jälkeen Cerrone päätti siirtyä painoluokkaa ylemmäksi kokiessaan sen olevan samalla helpompaa hänen painonpudotuksen kannalta. Hän kohtasi uudessa painoluokassa Alex Oliveiran "" -tapahtumassa helmikuussa, joka oli samalla hänen uran toinen pääottelu. Cerrone voitti kamppailun triangelikuristuksella ensimäisessä erässä, josta hän ansaitsi myös Illan suoritus bonuksen. Kesäkuussa Cerrone jatkoi vakuuttavia otteitaan uudessa painoluokassa voitettuaan Patrick Côtén teknisellä tyrmäyksellä kolmannessa erässä. Hänet palkittiin jälleen Illan suoritus bonuksella. 20. elokuuta Cerrone voitti kolmannen perättäisen Illan suoritus bonuksen voitettuaan Rick Storyn teknisellä tyrmäyksellä, jossa hän ensin löi vasemmalla suoralla päähän, sen jälkeen oikealla suoralla kehoon, jälleen vasemmalla lyönnillä päähän ja lopuksi oikealla potkulla päähän. Yhdistelmän seurauksen päätteeksi Story oli ottelusta ulkona, kun Cerrone varmisti vielä voittonsa lyömällä häntä kehän reunalla. Voiton myötä Cerrone nousi UFC:n kaikkien aikojen voittotilastossa kolmanneksi 18 voitolla. Hänen edelleen ovat Michael Bisping ja Georges St-Pierre kummallakin 19 voittoa. Ottelun jälkeen 25. elokuuta UFC ilmoitti tehneensä kahdeksan ottelun jatkosopimuksen Cerronen kanssa. Joulukuussa Cerrone otteli vuoden neljännen ottelunsa, jossa hän kohtasi Matt Brownin Torontossa. Hän voitti kamppailun tyrmäyksellä kolmannen erän alussa potkaistuaan Brownia päähän.


title: Donald Cerrone

text: 28. tammikuuta 2017 Cerrone halusi otella "" -tapahtumassa, joka järjestettiin Denverissä, Coloradossa. Hän sai vastaansa Jorge Masvidalin, jolle Cerrone hävisi toisessa erässä teknisellä tyrmäyksellä päättäen hänen neljän ottelun voittoputken uudessa painoluokassa. Ottelun jälkeen UFC:n puheenjohtaj Dana White kertoi pakottaneensa Cerronen pidemmälle tauolle ottelemisesta siirryttyään Matt Brown ottelun jälkeen liian nopeasti seuraavaan otteluun Masvidalia vastaan, jonka vuoksi Cerrone näytti otelleen heikosti. Hänen oli määrä palata takaisin 8. heinäkuuta otellakseen Robbie Lawleria vastaan, mutta kärsittyään verenmyrkytyksestä ja nivusvammasta kaksikon ottelu siirrettiin 29. heinäkuuta "UFC 214" -tapahtumaan. Cerrone hävisi kamppailun tuomariäänin (29-28, 29-28, 29-28). Cerrone otteli seuraavan kerran lokakuussa Darren Tillia vastaan. Hän hävisi kamppailun teknisellä tyrmäyksellä ensimmäisen erän lopussa.


title: Donald Cerrone

text: 2018 Cerrone aloitti vuoden voitolla Yancy Medeirosia vastaan helmikuussa Austinissa. Hän voitti ottelun teknisellä tyrmäyksellä lyönnein kaksi sekuntia ennen ensimmäisen erän päätöstä. Kesäkuussa Cerrone kärsi tappion Leon Edwardsia vastaan Singaporessa tuomariäänin (47–48, 47–48, 47–48).


title: Donald Cerrone

text: Cerrone harrastaa vapaa-ajallaan laskuvarjohyppyä ja laitesukellusta, jota hän on harrastanut high schoolista asti. Cerrone on kertonut sukeltaneensa syvimmillään 91.44 metrin syvyyteen.


title: Donald Cerrone

text: Cerrone on pelattavana hahmona vapaaottelupeleissä "UFC Undisputed 3" (2012), "EA Sports UFC" (2014) ja "EA Sports UFC 2" (2016).


title: Xerox Alto

text: Xerox Alto on Xeroxin Palo Alton -yksikössä (PARC) kehittämä työasema. Tietokone oli ensimmäinen, jossa yhdistyivät tietokonehiirellä ohjattu graafinen käyttöliittymä, Ethernet-verkkoliittymä ja vaihdettavat massamuistit. Ensimmäinen yksilö valmistui vuonna 1973.


title: Xerox Alto

text: Tietokonetta ei koskaan myyty kuluttajatuotteena mutta sitä lahjoitettiin yliopistoille. Valmistuskustannuksien arvioitiin olevan 12 000 dollaria ja kaupallisen tuotteen hinta olisi ollut 40 000 dollaria. Laitetta valmistettiin noin 2000 kappaletta kymmenen vuoden aikana.


title: Xerox Alto

text: Tietokoneelle tehtiin myös ensimmäinen WYSIWYG-teksinkäsittelyohjelma. "Maze War" -tietokonepelistä oli versio Altolle.


title: Xerox Alto

text: Ohjelmointia koneelle tehtiin aluksi BCPL-kielellä, ja myöhemmin Mesa- ja Smalltalk-kielillä, jotka molemmat on kehitetty PARC:ssa.


title: Xerox Alto

text: Tietokone koostui pöydän päälle asetettavasta näytöstä, näppäimistöstä ja hiirestä, sekä pienen jääkaapin kokoisesta keskusyksiköstä. Tietokoneessa oli myös netboot-ominaisuus, jossa tietokone pystyi lataamaan ohjelmiston verkkoyhteyden kautta kiintolevyn ollessa sammutettuna.


title: Xerox Alto

text: Tietokoneen konseptit kaupallistettiin vuonna 1981 julkaistussa Xerox Star -tietokoneessa, joka maksoi yli 16 000 dollaria.


title: Xerox Alto

text: Tietokoneessa oli:


title: Xerox Alto

text: Suoritin oli käytössä useissa aikakauden minitietokoneissa. Piiri ei ollut vielä varsinainen mikroprosessori, koska siinä oli vain ALU-yksikkö.


title: Pentti Kesseli

text: Pentti Kaarlo Kesseli (14. marraskuuta 1942 Mikkeli – 2. heinäkuuta 2017 Helsinki) oli suomalainen ammattiyhdistysaktiivi. Hän toimi Rautatieläisten Liiton puheenjohtajana 16 vuotta vuodesta 1985 vuoteen 2001 asti, jolloin hän jäi ennenaikaiselle eläkkeelle.


title: Esox aquitanicus

text: Esox aquitanicus on haukiin kuuluva kalalaji, joka kuvattiin tieteellisesti vuonna 2014. Sitä tavataan Ranskan lounaisosien vesistöissä, ja hauesta sen erottaa erityisesti lyhyemmän kuononsa avulla.


title: Esox aquitanicus

text: "E. aquitanicus" on muiden haukien tapaan solakka ja pitkänomainen petokala. Sen erottaa hauesta ("E. lucius") ja "E. cisalpinus" -lajista lyhyemmästä kuonosta.


title: Esox aquitanicus

text: "E. aquitanicus" -lajin kylkien väritys on harmaasta keltavihreään. Niissä on 16–30 vaaleaa, vinoa pystyjuovaa, jotka erottuvat nuorilla yksilöillä selvästi. Suurimmilla yksilöillä juovat ovat useimmiten muuttunet epäsäännöllisiksi täpliksi. Evien väri vaihtelee keltaisesta oranssiin. Kala kasvaa toista metriä pitkäksi.


title: Esox aquitanicus

text: Lajia "E. aquitanicus" tavataan Ranskassa Atlanttiin laskevissa vesistöissä. Sitä on löydetty Charenten, Dordognen, Eyren ja Adourin vesistöistä. Sitä on todennäköisesti myös Garonnen ja mahdollisesti myös Sèvre niortaisen ja Loiren vesistöissä. Mouriscotjärvi on eteläisin paikka, jossa lajia on nähty.


title: Esox aquitanicus

text: Ranskalainen tutkijaryhmä kuvasi "E. aquitanicus" -lajin ensi kertaa tieteellisesti vuonna 2014. Ranskan päävesistöistä 1800-luvulla ja 2000-luvulla otettujen näytteiden morfologisten ja DNA-tuntomerkkien perusteella he erottivat kolme haukilajia, hauen, siitä hiljattain erotetun "E. cisalpinuksen" ja kolmannen, vielä tuntemattoman lajin. "E. aquitanicus" voi risteytyä tavallisen hauen kanssa lajien esiintyessä yhdessä.


title: Esox aquitanicus

text: Ryhmä nimesi uuden lajin Akvitanian alueen mukaan.


title: Atsobentseeni

text: Atsobentseeni (CHN) on aromaattisiin atsoyhdisteisiin kuuluva orgaaninen yhdiste. Yhdistettä voidaan käyttää muun muassa väriaineiden valmistukseen sekä agarisidinä.


title: Atsobentseeni

text: Huoneenlämpötilassa atsobentseeni on keltaisia tai punaoransseja kiteitä. Yhdiste on veteen liukenematonta ja liukenee orgaanisiin liuottimiin, esimerkiksi etanoliin, dietyylieetteriin ja etikkahappoon. Atsoyhdisteille tyypillisesti atsobentseenillä esiintyy cis-trans-isomeriaa. Isomeereista trans-isomeeri on stabiilimpi ja siten vallitseva muoto. Trans-atsobentseeni isomeroituu cis-isomeerikseen, kun sitä säteilytetään ultraviolettivalolla. Cis-atsobentseeni isomeroituu trans-isomeeriksi lämmityksen tai ultraviolettivalosäteilytyksen vaikutuksesta. Aine voidaan pelkistää hydratsobentseeniksi tai aniliiniksi.


title: Atsobentseeni

text: Atsobentseeni on myrkyllistä ja on myrkyllisyydeltään verrattavissa nitrobentseeniin. Yhdiste ärsyttää silmiä, ihoa ja hengitysteitä. Atsobentseeni saattaa olla karsinogeenista.


title: Atsobentseeni

text: Ensimmäisen kerran atsobentseeniä valmisti Eilhard Mitscherlich vuonna 1834 pelkistämällä nitrobentseeniä emäksisissä olosuhteissa. Nykyäänkin valmistus perustuu nitrobentseenin pelkistykseen joko raudan avulla happamissa olosuhteissa tai yleisemmin emäksisissä olosuhteissa sinkin tai natriumstanniitin avulla tai elektrolyyttisesti.


title: Atsobentseeni

text: Atsobentseeniä voidaan käyttää muun muassa väriaineiden, hyönteismyrkkyjen ja vulkanoinninkiihdyttimien valmistamiseen Yhdistettä voidaan myös käyttä kasvihuoneissa punkkien hävittämiseen ja erityisen tehokas se on punkkien munia vastaan.


title: Farida Osman

text: Farida Hisham Osman (s. 18. tammikuuta 1995 Indianapolis) on egyptiläinen uimari.


title: Farida Osman

text: Osman voitti vuoden 2017 uinnin maailmanmestaruuskilpailuissa Egyptin kaikkien aikojen ensimmäisen uinnin maailmanmestaruusmitalin, kun hän sijoittui pronssille 50 metrin perhosuinnissa ajalla 25,39 s.


title: Farida Osman

text: Lontoon olympialaisissa 2012 Osman osallistui 50 metrin vapaauintiin, mutta ei päässyt jatkoon alkueristä jääden 41:nneksi. Rion olympialaisissa 2016 hän jäi 50 metrin vapaauinnissa alkueriin, mutta selviytyi 100 metrin perhosuinnissa välieriin ollen niissä 12:s.


title: Farida Osman

text: Uinnin pitkän radan maailmanmestaruuskilpailuihin Osman osallistui ensimmäisen kerran vuonna 2009 Roomassa. Vuoden 2013 MM-uinneissa Barcelonassa Osman selviytyi ensimmäistä kertaa arvokisojen finaaliin, kun hän ui 50 metrin perhosuinnissa seitsemänneksi. Hän toisti finaalipaikkansa samalla matkalla seuraavissa vuoden 2015 MM-uinneissa Kazanissa uimalla viidenneksi.


title: Farida Osman

text: Lyhyen radan MM-kilpailuissa Osman ui vuonna 2010 Dubaissa jääden kuitenkin kaikilla matkoilla alkueriin.


title: Farida Osman

text: Vuonna 2011 Limassa Osman voitti 50 metrin perhosuinnissa nuorten maailmanmestaruuden.


title: Farida Osman

text: Osmanilla on Afrikan ennätykset 50 metrin ja 100 metrin perhosuinneissa.


title: Punitive damages

text: Punitive damages (rangaistusluonteiset tai punitatiiviset vahigonkorvaukset) tarkoittaa common law -oikeusjärjestelmässä sellaista korvausta, jonka vahingonkärsijä saa tosiasiallisesti aiheutuneen vahingon määrän lisäksi. Vahingonaiheuttaja on siis korvausvastuullinen aiheuttamastaan todellisesta vahingosta, jonka lisäksi hän voi joutua maksamaan vahinkoa kärsineelle rangaistuksenluonteisen korvauksen, joka ei ole riippuvainen todellisen vahingon määrästä.


title: Punitive damages

text: Common law -oikeusjärjestelmässä vahingonkorvaukset jaetaan varsinaisiin/korvaaviin vahingonkorvauksiin ("compensatory damages") ja rangaistusluonteisiin vahingonkorvauksiin ("punitive damages"). Rangaistusluonteisten vahingonkorvausten tarkoitus on rangaista vahingonaiheuttajaa tämän toiminnasta ja estää teon toistaminen.


title: Punitive damages

text: Suomessa ei ole samanlaista rangaistusluonteista vahingonkorvausjärjestelmää kuin Yhdysvalloissa. Suomessa vahingonkorvauksen tarkoituksena on saattaa vahingon kärsinyt taloudellisesti siihen asemaan kuin vahinkoa ei olisi lainkaan tapahtunut eikä vahingonkorvauksella ole tarkoitus päästä hyötymään.


title: Punitive damages

text: Yhdysvaltain korkein oikeus käsitteli rangaistusluonteisten korvausten määrää BMW of North America, Inc. v. Gore -ratkaisussa vuonna 1996. Tapauksessa uutena myyty BMW oli maalattu uudelleen, eikä tästä kerrottu ostajalle. Alabamalainen valamiehistö tuomitsi BMW:n maksamaan 4000 dollaria varsinaisen vahingon osalta (auton hinnanalennus) ja neljä miljoonaa dollaria rangaistusluonteisia korvauksia. Myöhemmin Alabaman osavaltion korkein oikeus kohtuullisti korvaussumman kahteen miljoonaan. Tapaus eteni liittovaltion korkeimpaan oikeuteen, joka piti korvausta kohtuuttoman suurena ja palautti asian osavaltioon uudelleen käsiteltäväksi antamatta kuitenkaan konkreettisia ohjeita siitä, miten rangaistuskorvaukset oli laskettava jatkossa. Korvausten suuruudesta sanottiin, että niitä oli verrattava vastaajan käytöksen moitittavuuteen, kantajalle aiheutettuun haittaan ja muiden mahdollisten rangaistusten eroon.


title: Abadi Hadis

text: Abadi Hadis (s. 6. marraskuuta 1997) on etiopialainen kestävyysjuoksija. Hän on pituudeltaan 170 cm.


title: Abadi Hadis

text: Hadis voitti 10 000 metrin juoksun Etiopian-mestaruuden 2016. Rio de Janeiron olympialaisissa hän sijoittui samalla matkalla 15:nneksi. Hän saavutti Kampalan maastojuoksun MM-kilpailuissa 2017 pronssia henkilökohtaisessa kilpailussa ja kultaa joukkuekilpailussa. Lontoon MM-kilpailuissa 2017 hän oli 10 000 metrillä seitsemäs.


title: Jemal Yimer

text: Jemal Yimer (s. 11. syyskuuta 1996) on etiopialainen kestävyysjuoksija.


title: Jemal Yimer

text: Yimer sijoittui Afrikan-mestaruuskilpailuissa Durbanissa 2016 neljänneksi 10 000 metrin juoksussa. Hän sijoittui Kampalan maastojuoksun MM-kilpailuissa 2017 neljänneksi henkilökohtaisessa kilpailussa ja voitti kultaa joukkuekilpailussa. Lontoon MM-kilpailuissa 2017 hän sijoittui 10 000 metrillä viidenneksi.


title: Jemal Yimer

text: Yímer sijoittui puolimaratonin MM-kilpailuissa Valenciassa 2018 neljänneksi ja voitti kultaa joukkuekilpailussa. Hän voitti samana vuonna 10 000 metrin Afrikan-mestaruuden Asabassa ajalla 29.08,01.


title: Tapparan SM-sarjakausi 1959–1960

text:
Tappara pelasi kaudella 1959-1960 jääkiekon SM-sarjassa eli Mestaruussarjassa. Lisäksi Tappara osallistui Hämeen piirisarjaan.
Timo Ahlqvist, H, A-jun.
Pekka Helen, P, HPK
Pentti Hyytiäinen, H, A-jun.
Matti Lahtinen, H, ??
Reijo Ojanen, P, A-jun.
Matti Peltonen, MV, ??


title: Tapparan SM-sarjakausi 1959–1960

text:
Matti Haapaniemi, P, TPS
Rauno Malm, H, ??
Arimo Mäkinen, P, Ilves
Matti Rintakoski, P, lop.


title: Tapparan SM-sarjakausi 1959–1960

text: Mestaruussarjassa pelasi kymmenen joukkuetta. Joukkueet pelasivat yhdessä lohkossa kaksinkertaisen sarjan. Kaikki mitalit menivät Tampereelle Ilveksen voittaessa mestaruuden ja Tapparan sekä TK-V:n ottaessa himmeämmät mitalit.


title: Tapparan SM-sarjakausi 1959–1960

text: Kokkolan Hermes ja Hämeenlinnan Pallokerho (HPK) putosivat Suomen sarjaan.


title: Tapparan SM-sarjakausi 1959–1960

text: O=Ottelut, PO=Pelatut ottelut, MIN=Pelatut minuutit, V/T/H=Voitot/Tasapelit/Häviöt, TO=Torjunnat, PM=Päästetyt maalit, NP=Nollapelit, T-%=Torjunta-%


title: Tapparan SM-sarjakausi 1959–1960

text: Pelatut minuutit epäviralliset. Torjuntoja ei myöskään vielä tilastoitu.


title: Tapparan SM-sarjakausi 1959–1960

text:
Tappara osallistui Hämeen alueen muiden SM-sarjaseurojen tavoin ykkösjoukkuellaan myös SVUL:n Hämeen piirin 1.lk:n piirisarjaan. Tätä sarjaa luonnehdittiinkin 1950-luvulla Suomen kovimmaksi jääkiekkosarjaksi. Ilves ja Tappara päätyivät pistelaskusekaannuksien jälkeen tasapisteisiin. Joukkueet pelasivat syksyllä 1960 uusintaottelun piirisarjan voitosta. Tappara voitti tuon pelin ja sarjan kolmannen kerran peräkkäin.
Sarjataulukko:
Tapparan ottelut piirisarjassa:


title: Tapparan SM-sarjakausi 1959–1960

text: Valkeakosken Jääpeikot luopui kesken sarjan ja putosi II-luokkaan.


title: Tapparan SM-sarjakausi 1959–1960

text: Piirisarjan muut ottelut:


title: Tapparan SM-sarjakausi 1959–1960

text:
10.11.59 TK-V - Ilves 4-2 (1-1, 2-0, 1-1)
15.11.59 Ilves - HPK 8-7 (2-1, 4-3, 2-3)
27.11.59 TK-V - HPK 4-6 (x-x, x-x, x-x)
02.12.59 TK-V - Jääpeikot 10-0 (4-0, 3-0, 3-0)


title: Tapparan SM-sarjakausi 1959–1960

text: Uusintaottelu piirinmestaruudesta:


title: Tapparan SM-sarjakausi 1959–1960

text: Tappara avasi kauden matkustamalla jo elokuussa Eurooppaan suntautuneelle pelimatkalle. Kotimaassa kausi avattiin tuttuun tapaan Koulukadulla pelatulla pikasarjalla lokakuun lopulla. Tämän lisäksi pelattiin viisi täysimittaista harjoitusottelua ja pikasarja Lukon ja TK-V:n kanssa. Tampereella kävi myös ulkomaisia vieraita, kun ruotsalaiset Karlsbergs BK ja Djurgårdens IF ottivat mittaa suomalaisista.


title: Tapparan SM-sarjakausi 1959–1960

text: Kauden avajaisturnaus Koulukadulla. Ottelut pelattiin 2*15 min pikapeleinä. TK-V voitti finaalissa Ilveksen.


title: Tapparan SM-sarjakausi 1959–1960

text: Ilves pääsi arvalla jatkoon.


title: Tapparan SM-sarjakausi 1959–1960

text:
Pikasarjan muut ottelut:
22.10.59 TK-V - TP-V 5 -1 (2-0, 3-1)
22.10.59 TK-V - Ilves 3 -1 (1-0, 2-1)


title: Tapparan SM-sarjakausi 1959–1960

text: Tähti-tuoppisarjaan osallistuivat Mestaruussarjassa pelanneet Ilves, Tappara ja TK-V sekä sarjatasoa alempana pelannut TP-V. Piirisarjassa pelatut keskinäiset ottelut laskettiin mukaan Tähti-tuoppisarjaan. Sarjan voitti TK-V paremman maalieron turvin ennen Ilvestä ja Tapparaa.


title: Tapparan SM-sarjakausi 1959–1960

text: Sarjataulukko:


title: Tapparan SM-sarjakausi 1959–1960

text: Tapparan ottelut Tähti-tuoppisarjassa:


title: Tapparan SM-sarjakausi 1959–1960

text: Tähti-tuoppisarjan muut ottelut:


title: Tapparan SM-sarjakausi 1959–1960

text:
10.11.59 TK-V - Ilves 4-2 (1-1, 2-0, 1-1)
13.11.59 TK-V - TP-V 14-1 (4-1, 5-0, 5-0)
xx.xx.xx Ilves - TP-V 10-6


title: Tapparan SM-sarjakausi 1959–1960

text: Muut huomiot


title: Tapparan SM-sarjakausi 1959–1960

text: Tapparan A-juniorit


title: Tapparan SM-sarjakausi 1959–1960

text: Tulokset


title: Tapparan SM-sarjakausi 1959–1960

text: Kokoonpano


title: Tapparan SM-sarjakausi 1959–1960

text:
Suomen Jääkiekkoliitto 1929-1959
Jääkiekkokirja 1961-62
Ottelupöytäkirjat, Urheiluarkisto
Ottelukohtaiset pöytäkirjat, Urheiluarkisto
Aamulehti


title: Arnold Schwarzeneggerin filmografia

text: Tämä on luettelo Arnold Schwarzeneggerin filmografiasta.


title: Leonard Kiplimo Barsoton

text: Leonard Kiplimo Barsoton (s. 21. lokakuuta 1994) on kenialainen kestävyysjuoksija, maastojuoksun MM-mitalisti. Hän on pituudeltaan 166 cm.


title: Leonard Kiplimo Barsoton

text: Barsoton saavutti Bydgoszczin maastojuoksun MM-kilpailujen 2013 nuorten sarjassa hopeaa sekä henkilökohtaisessa kilpailussa että joukkuekilpailussa. Hän voitti maastojuoksun Afrikan-mestaruuden henkilökohtaisessa kilpailussa ja joukkuekilpailussa Kampalassa 2014. Hän sijoittui Guiyangin maastojuoksun MM-kilpailuissa 2015 henkilökohtaisessa kilpailussa viidenneksi ja sai hopeaa joukkuekilpailussa.


title: Leonard Kiplimo Barsoton

text: Barsoton saavutti Brazzavilen Afrikan kisoissa 2015 hopeaa 10 000 metrin juoksussa ajalla 27.27,55. Hän voitti maastojuoksun Kenian-mestaruuden 2017. Saman vuoden maastojuoksun MM-kilpailuissa Kampalassa hän sai hopeaa sekä henkilökohtaisessa kilpailussa että joukkuekilpailussa.


title: Leonard Kiplimo Barsoton

text: Barsoton sijoittui puolimaratonin MM-kilpailuissa 2018 Valenciassa 12:nneksi ja saavutti hopeaa joukkuekilpailussa


title: Abdelmalik Lahoulou

text: Abdelmalik Lahoulou (s. 7. toukokuuta 1992) on algerialainen aitajuoksija, joka kilpailee 400 metrin aidoissa. Lahouloun ennätys 400 metrin aidoissa on 48,62 s, joka syntyi Rio de Janeiron olympialaisten alkuerissä 15. elokuuta 2016.


title: Abdelmalik Lahoulou

text: Vuoden 2014 Afrikan-mestaruuskilpailuissa Lahoulou ei päässyt 400 metrin aidoissa finaaliin, mutta oli seuraavana vuonna MM-kilpailuissa 2015 Pekingissä jo välierissä. Vuonna 2015 hän oli lisäksi Afrikan kisoissa mestari ja kolmas 4 × 400 metrin viestissä sekä toinen Universiadeissa Gwangjussa. Rion olympialaisissa 2016 Lahoulou juoksi alkuerissä oman ja Algerian ennätyksen 48,62 s, jolla eteni välieriin. Välierissä hän sijoittui eränsä neljänneksi, mutta ei päässyt loppukilpailuun. Myös Lontoon MM-kilpailuissa 2017 hän karsiutui välierissä. Saman vuoden Taipein universiadeissa hän oli kolmas.


title: Abdelmalik Lahoulou

text: Lahoulou osallistui 400 metrin aitajuoksussa alle 18-vuotiaiden MM-kilpailuihin 2009 ja alle 20-vuotiaiden MM-kilpailuihin 2010, mutta jäi kummassakin kilpailussa alkueriin. Vuoden 2011 alle 20-vuotiaiden Afrikan-mestaruuskilpailuissa Lahoulou voitti kultaa.


title: Abdelmalik Lahoulou

text: Algerian mestaruuden 400 metrin aidoissa Lahoulou on voittanut vuosina 2013–2017.


title: Abdelmalik Lahoulou

text: Lähde


title: Mini World

text: Mini World on ranskalaisen laulaja Indilan ensimmäinen albumi. Se julkaistiin lokakuussa 2014.


title: S kem ty?

text: S kem ty () on venäläisen heavy metal -yhtye Arijan 2. albumi, joka julkaistiin vuonna 1986.


title: Casamancen konflikti

text: Casamancen konflikti on 1980-luvulla syttynyt aseellinen konflikti Senegalin Casamancen itsenäisyyttä ajavan Mouvement des forces démocratiques de Casamancen ja Senegalin valtion välillä. Konfliktin aikana osapuolet ovat solmineet useita tulitaukosopimuksia, jotka ovat kuitenkin rauenneet MFDC:n eri ryhmittymien kieltäytyessä noudattamasta niitä. Konflikti on johtanut eri arvioiden mukaan noin 1 500-3 500 henkilön kuolemaan ja kymmenien tuhansien pakolaisuuteen.


title: Casamancen konflikti

text: Casamance käsittää Senegalin eteläosan Casamancejoen varrella Gambian ja Guinea-Bissaun välissä. Alue on historiallisesti eronnut muusta Senegalista kulttuurillisesti, taloudellisesti ja poliittisesti. Suuri osa asukkaista ei harjoita maan valtauskonto islamia. Suurin yksittäinen väestöryhmä alueella ovat diolat, joita ei asu muualla Senegalissa, mutta jotka asuttavat alueita rajan takana Guinea-Bissaussa. 1960- ja 1970-luvuilla alueella syntyi useita alueen suurempaa autonomiaa ajaneita liikkeitä. Jännitteitä lisäsi Guinea-Bissaun itsenäisyyssota, joka toi alueelle pakolaisia, joista osa palasi sodan päätyttyä takaisin kotimaahansa, mutta joista osa jäi Casamanceen ja liittyi autonomiaa ajaneisiin liikkeisiin. Sahelin kuivuuksien jälkeen 1970-luvulla Casamance nähtiin lupaavana alueena maatalouden kehitykselle ja alueella oli myös turismia. Taloudellisen hyödyn koettiin kuitenkin valuvan keskushallinnolle Dakariin ja tätä tunnetta lisäsi Senegambian liittovaltion hajoaminen.


title: Casamancen konflikti

text: Mouvement des forces démocratiques de Casamance eli MFDC perustettiin vuonna 1947 ajamaan Casamancen etua, mutta se sulautui Senegalin muihin puolueisiin. tyytymättömyys johti sen uudelleensyntymiseen 1980-luvulla. Konfliktin kuluessa MFDC on hajaantunut useisiin eri ryhmittymiin, kuten Front Nord ja Front Sud.


title: Casamancen konflikti

text: Konfliktin alkuhetkeksi esitetään usein mielenosoituksia Ziguinchorissa 26. joulukuuta 1982, joissa joukkio laski Senegalin lipun julkisen rakennuksen salosta ja korvasi sen Casamancen lipulla. Mielenosoituksen takia MFDC:n johtaja Augustine Diamacoune Senghor pidätettiin ja hänen oikeudenkäyntinsä aikana joulukuussa 1983 Ziguinchorissa ja Diarbirissa puhkesi 29 henkilön kuolemaan johtaneita mellakoita. Ajoittaiset väkivaltaisuudet jatkuivat 1980-luvun aikana etenkin MFDC:n aseellisen siipi Attikan perustamisen jälkeen vuonna 1985. Järjestön iskut olivat 1990-luvun alkuun saakka lähinnä väijytyksiä ja iskuja poliisiasemia vastaan. Vuonna 1991 hallituksen ja MFDC:n välille solmittiin tulitauko, mutta huomattava osa järjestön jäsenistä ei suostunut tästä huolimatta luopumaan aseistaan. Väkivaltaisuudet alkoivat jälleen vuonna 1992 kiihtyen vuoden 1993 huippuun, jolloin Attika toteutti rakettihyökkäyksiä Ziguinchorin lentokenttää vastaan ja miinoitti alueita estääkseen presidentinvaalit. Senegalin presidentti Abdou Diouf valittiin kuitenkin uudelleen ja hän pyrki uusiin neuvotteluihin MFDC:n kanssa. Tuloksena oli toinen tulitauko vuonna 1993, joka piti noni vuoden ajan.


title: Casamancen konflikti

text: Vuoden 1993 tulitauko hajosi vuoden 1995 alussa tehtyihin kahteen hyökkäykseen Senegalin armeijaa vastaan. Senegalin armeija vastasi lähettämällä tuhansia sotilaita Casamanceen, mikä johti konfliktin siihen asti kiivaimpiin taisteluihin. Vuonna 1996 solmittiin jälleen uusi tulitauko, mutta se kaatui taas MFDC:n hajanaisuuteen. Vuonna 1997 tehtiin isku armeijan tukikohtaan Ziguinchorissa, mikä johti puolestaan armeijan vastatoimenpiteisiin. Konfliktiin sotkeutui lopulta myös naapurimaa Guinea-Bissau. Maan presidentti João Bernardo Vieira erotti virastaan aseiden salakuljetuksesta MFDC:lle syytetyn Ansumane Manén, joka aloitti armeijan kapinan presidenttiä vastaan. Alkaneessa sisällissodassa Manén puolella taisteli Casamancen kapinallisia ja Senegal lähetti tuhansia sotilaitaan Vieiran puolelle. Senegalissa naapurimaan sisällissota nähtiin mahdollisuutena tuhota MFDC:n tukiverkosto Guinea-Bissaussa. Sisällissota päättyi tulitaukoon usean viikon taisteluiden jälkeen, mutta taistelut syttyivät uudelleen vuonna 1999 ja valtaan nousi lopulta Manén johtama juntta.


title: Casamancen konflikti

text: Maalisuussa vuonna 2000 Senegalin presidentinvaalit voitti oppositiopoliitikko Abdoulaye Wade ja hän aloitti uudet rauhantunnustelut. Joulukuussa 2004 solmittiin kunnianhimoiseksi kuvailtu sopimus Senegalin sisäministeri Ousmane Ngomin ja Augustine Diamacoune Senghorin välillä, johon kuului MFDC:n sitoutuminen aseellisesta toiminnasta luopumiseen. Osa MFDC:n ryhmittymistä ei edelleen hyväksynyt sopimusta. Vuonna 2005 Guinea-Bissaun presidentti João Bernardo Vieira palasi valtaan ja aloitti sotilasoperaation maan pohjoisosissa MFDC:n ryhmittymä Front Sud-Sadiota vastaan pakottaen monet sen taistelijoista Casamancen puolelle rajaa. MFDC:n pitkäaikainen poliittinen johtaja Augustin Senghor kuoli vuonna 2007. Väkivaltaisuudet kiihtyivät jälleen vuosina 2009-2010. Joulukuussa 2010 kapinalliset toteuttivat suuren hyökkäyksen armeijan tukikohtaa vastaan lähellä Gambian rajaa tappaen 7 sotilasta. Senegalin mukaan kapinalliset olivat saaneet haltuunsa raskasta aseistusta, kuten tykistöä ja konekivääreitä. Senegal syytti Irania aseiden toimittamisesta MFDC:lle ja katkaisi diplomaattisuhteensa maahan vuonna 2011. Vuonna 2014 yhden MFDC ryhmittymän johtaja Salif Sadio julisti yksipuolisen tulitauon hallituksen kanssa Italiassa käytyjen neuvottelujen jälkeen ja vuonna 2016 Ranska poisti pitkään voimassa olleen matkustusvaroituksensa Casamanceen.


title: Sladkata strana na netšata

text: Sladkata strana na netšata () on bulgarialaisen pop-folk -laulaja Gerganan neljäs studioalbumi. Se julkaistiin vuonna 2007.


title: Raunaq

text: Raunaq on intialaisen säveltäjä A. R. Rahman studioalbumi. Se julkaistiin vuonna 2014.


title: Everett K. Ross

text: Everett Kenneth Ross on fiktiivinen hahmo Marvel Comicsin sarjakuvissa, joka toimii Mustan Pantterin liittolaisena. Hahmo teki ensiesiintymisensä "Ka-Zar" -lehden neljännen sarjan numerossa 17 (syyskuu 1998).


title: Everett K. Ross

text: Everett Ross työskenteli Yhdysvaltain ulkoministeriölle. Hänen tehtävänsä oli toimia ulkomaalaisten diplomaattien saattajana Yhdysvalloissa. Hänen elämänsä ja näkemyksensä muuttuivat täysin, kun hän sai tehtäväkseen työskennellä T’Challalle, Mustaa Pantterille ja Wakandan hallitsijalle.


title: Everett K. Ross

text: Ross on avustanut T’Challaa useita uhkia vastaan, jotka ovat uhanneet Wakandan asemaa. Vastineeksi T’Chala itse avusti Rossia monissa tämän omista tehtävistä. Ensimmäinen uhka oli roistomaisten vakoojien ryhmä 'Xcon', joka tuki Reverend Acheben johtamaa vallankaappausyritystä. Wakandan tuntevana asiantuntijana, Ross työskenteli myös NSA:n ja muutamien hallituksen virkamiesten neuvonantajana. Hän osalistui myös Wakandaa käsittelevään tapamiseen Valkoisessa talossa.


title: Everett K. Ross

text: Ross toimi myös Shurin, Mustan Pantterin pikkusiskon, yhteyshenkilönä, kun Shuri oli hyväntahdon lähettiläänä vierailulla Yhdysvalloissa. Salamurhaajat hyökkäävät heidän kimpuunsa, mutta Shuri pelasti Rossin hengen.


title: Everett K. Ross

text: Everett Ross esiintyi vuonna 2010 animaatiosarjassa "Black Panther", ääninäyttelijänään David Busch.


title: Hydrograd

text: Hydrograd on yhdysvaltalaisen rockyhtye Stone Sourin kuudes studioalbumi, joka julkaistiin 30. kesäkuuta 2017. Albumi on enemmän rock and roll- tyyppinen verrattuna yhteen aiempiin albumeihin ja siinä havaittavissa "groovimpaa" soundia. 18 kappaletta nauhotettiin, joista 15 päätyi albumille.


title: Pörri Orava

text: Shīton Dōbutsuki Risu no Banā (, ) on Nippon Animationin tuottama animesarja vuodelta 1979. Sarja perustuu Ernest Thompson Setonin novelliin "Viirihäntä: kertomus harmaasta oravasta" ("Bannertail: The Story of A Grey Squirrel") vuodelta 1922. Suomessa sarjaa on esitettänyt Yleisradio 1990-luvun alussa nimellä Oravan seikkailut, sekä Juniori Pörri Orava -nimisenä uudelleen dubbattuna vuonna 2009. Yleisradion äänet hoiti Inkeri Wallenius.


title: Mercedes-Benz 630

text: Mercedes-henkilöautomalli 24/100/140 PS (1924-1926), vuonna 1926 yritysjärjestelyjen jälkeen uudelleen nimettynä Mercedes-Benz Typ 630 (1926-1929), lisämaksusta ahdetulla 160 hevosvoiman moottorilla Mercedes-Benz Typ 630 mit K-Motor (1928-1930), oli valmistajansa Daimler-Motoren-Gesellschaftin, ja myöhemmin sen Benz & Cie.:n kanssa Daimler Benz AG:ksi 28.6.1926 sulautuneen yhtiön huippumalli. Mallinimen hevosvoimalukemat (PS = "Pferdestärke"-sana) edustivat verohevosvoimia sekä tehoa tehdasarvona ilman ahdinta, tai ahdin kytkettynä. Uuden huippumallin suunnittelija Ferdinand Porsche loi myös samankaltaisia teknisiä ratkaisuja noudattavan, pienemmän mutta edustusautoksi luokitellun rinnakkaismallin Mercedes 15/70100 PS, sittemmin 1926-1929 Mercedes-Benz 400. Suuren mallin edeltäjäksi katsotaan DMG:n ennen sotaa lanseeraama, pikemminkin urheilu- kuin loistoautomalli "Mercedes 28/95 PS" (1914-1924).


title: Mercedes-Benz 630

text: 24/100/140 PS- ja 630-vaunuista käytettiin nimitystä "Großer Mercedes" saks. "Suuri" tai "Suurenmoinen Mercedes": tuon 1902 lähtien DMG:lle rekisteröidyn ja mallistossa käytetyn tuotemerkin juontuessa itävaltalaisen diplomaatti, liikemies ja kilpa-ajaja Emil Jellinekin "Mercedes"-tyttären mukaan vuonna 1900 "Daimler-Mercedes":iksi nimestytä, menestyksekkäästä kilpamoottorista. Yhteiseksi, vuoden 1926 fuusion jälkeen käytettäväksi tuotemerkiksi sovittiin "Mercedes-Benz", sillä Gottlieb Daimlerin kuoleman 1900 jälkeen Daimler-nimi oli myyty ulkopuolisille yrityksille (Daimler Motor Company Iso-Britanniassa, ja DMG:n itävaltalainen haara Austro-Daimler - nykyisin Steyr-Daimler-Puch AG), eikä se ollut käytettävissä ilman lainopillisia ongelmia. Vielä Daimler-kauden sylinterimittoihin ja sylinterilukuun perustuneella W- eli "Wagen"-vaunutunnuksella ollut mallipari koki elinkaarensa aikana useita teknisiä uudistuksia: se sai muun muassa Bosch-Dewandren alipainetehostuksella varustetut jarrut vuodesta 1928 alkaen. Tarjolle tuli myös lyhyemmällä akselivälillä ja ahdetulla K-moottorilla ollut urheiluversio Mercedes-Benz Typ K, sekä siitä mittavasti edelleen kehitetty, kilpailumenestystä saavuttanut versio Mercedes-Benz Typ S iskutilavuudeltaan kasvatetulla 6,8-litraisella M06-moottorilla). Nämä, sekä tyypistä S askeleittain kilpa-autoiksi SS, SSK ja SSKL kehittyneet, nyt oman W06-mallitunuksensa saaneet mallit käsitellään erillisissä kappaleissa, joita soisi laajennettavan omiksi artikkeleikseen.


title: Mercedes-Benz 630

text: Tyyppi 630:n "Großer Mercedes"-tittelin perijä oli vuonna 1930 Pariisin autonäyttelyssä ensiesitelty tyyppi 770 (W 07), tai traditionaalisella tavalla ilmaistuna malli "30/150/200 PS". Suurten Mercedesten sarja jatkuisi ahdetulla 770-mallilla (W150, 1938-1943) toteutumatta jääneen V12-moottorisen 600V:n (W148, prototyypit 1937-1942) kautta aina Mercedes-Benz 600-malliin (1963-1981) asti, mikä on ainakin toistaiseksi tittelin viimeinen haltija. Valmistajan kalliiden, valtionjohtajille tai merkkihenkilöille tarkoitettujen edustusautomallien perinteen jatkajiksi voidaan kuitenkin katsoa Maybach 57 ja 62 (W240, 2002-2013) sekä ostajakunnan makuhermoon osunut Mercedes-Maybach S 600 Pullman-versioineen (X222, 2015-jatkuu).


title: Mercedes-Benz 630

text: Daimler Motorenwerke-yhtiön perustajan Gottlieb Daimlerin poika Paul Daimler, lahjakas insinööri itsekin, lähti yhtiöstä vuonna 1922. Lähdön syynä oli erimielisyys yhtiön hallituksen kanssa, joka tavoitteli helpommin kaupaksi meneviä edullisia automalleja, kun Paul taas oli vaatinut uutta 8-sylinteristä autoa malliston huipulle. Daimler siirtyi Argus-moottoritehtaan tekniseksi johtajaksi, missä ominaisuudessa hän suunnittelisi Argus-omistaja Moritz Strausin jo osittain omistamalle Horchille vuonna 1926 ilmestyneen, Daimler Benz AG:n ikävästi yllättäneen "Horch 8"-edustusauton, ja pakottaisi Porschen suunnittelemaan sille kiireesti Mercedes-Benzin 8-sylinterisellä SV-moottorilla varustetun vastineen, tyypin ""Nürburg 460"". Hänen korvaajakseen DMG:n hallitus kutsui 1.4.1923 alkaen Paul Daimlerin jo kerran aikaisemmin yhtiön itävaltalaishaara Austro-Daimlerissa korvanneen huippuinsinööri Ferdinand Porschen. Hallitus ei kuitenkaan ymmärtänyt, että myös Porsche halusi kalliita ja teknisesti loistokkaita malleja halpojen ja yksinkertaisten sijaan. Kukapa olisikaan siksi yllättynyt, kun Porsche ryhtyi suunnittelemaan pitkälti teknisesti yhteneväisiä 4- ja 6,2-litraisia uutuuksia, jotka erosivat toisistaan lähinnä akselivälin, kokonaispituuden ja joidenkin korin yksityiskohtien osalta: isompi moottori edellytti 120 mm pidempää akseliväliä, ja se painoi noin 100 kg pienempää enemmän. Porsche edusti myös uskomusta, että hyvän ja suorituskykyisen moottorin tulisi olla myöskin esteettisesti kaunis.


title: Mercedes-Benz 630

text: Uusien 6-sylinteristen Daimler-moottoreiden peruskonsepti nojautui Porschen suunnittelemaan AD "617"-mallin moottoriin, ja moottorikaksikon tekniset ratkaisut olivat paitsi hyvin moderneja myös valmistuksen kannalta helpompia. Lohko oli kevytmetallia, akselivetoinen kannen yläpuolinen nokka-akseli käytti venttiilejä keinuvipujen avulla, ja kansi oli irroitettava - tuohon aikaan ei vielä itsestäänselvyys. Lohkoon kiinnittyvä sylinteriryhmä ja sylinterikansi olivat valurautaa: ne olivat paljon helpompia valmistaa kuin Daimlerin edeltävissä nelisylinterimoottoreissa käytetyt yksittäiset terässylinterit, jotka oli varustettu kiinni hitsatuilla sylinterikansilla, tai edeltävissä kuusisylinterimoottoreissa käytetyt kahden sylinterin elementit, joissa oli hitsaamalla kootut jäähdytysvesivaipat. Nelivaihteinen, suorahammastettu ja synkronoimaton vaihteisto oli liitetty kiinteästi moottoriin, ja suurikokoiseen yksikköön oli liitetty myös sen hallintaan tarvitut apujärjestelmät kuten vaihteiston valintavivut, ohjausvaihde ja ohjaustanko ratteineen. Vaihteistoon oli liitetty käynnistysmoottori, konepumppu paineilman tuottamiseksi rengasrikkoja korjatessa, vaihteiston ja seisontajarrun käyttövivustot, ja jopa polkimet kytkimelle ja jarrulaitteistolle. Porsche käytti vuodesta 1924 lähtien tuotantoon otetuissa moottoreissa jo Paul Daimlerin suunnittelukaudelta periytyvää, kilpa- ja sarjamalleissa koeteltua mekaanista Roots-ahdinta, mikä sijaitsi jäähdytysrivoitetussa alumiinikotelossa moottorin nokalla, ja jonka välitys oli 1:3 suhteessa kampiakseliin. Ahdin käynnistyi kaasupoljin välivastuksen ohi pohjaan painamalla, jolloin lamellikytkin alkoi välittää voimaa ahtimelle. Käynnistetty ahdin piti tunnusomaista sirisevää valitusta, ja pakkosyötti seosta moottorille: lisärasituksen vuoksi ahdinta sai käyttää vain tilapäisesti vaikkapa ohitustilanteissa, ohjeellisesti enintään 30 sekunnin ajan. Kaasua höllätessä taas kampiakselilla sijaitseva monilevyjarru kuristi ahtimen kierrosluvun. Porsche-konstruktioon kuului monia sittemmin yleistyviä piirteitä kuten monilevykytkin tai kiilamainen, niklattu jäähdytinkenno, rumpujarrut kaikissa pyörissä, sekä ratin keskiötä ympäröivään kranssiin sijoitetut äänimerkin (yläosa) ja valonvaihdon (alaosa) painikkeet - varhainen monitoimi-ohjauspyörä siis (kuva; 24/100/140 PS Roadster vm. 1926 MB-museossa: rattikeskiössä tavanomaiset sytytysennakon ja käsikaasun vivut, sekä puukranssi kytkimineen klo 12 ja 6, ja normaali ohjauspyörän kehä).


title: Mercedes-Benz 630

text: Ensimmäiset sarjatuotantokappaleet kummastakin mallista valmistuivat pian Daimler- ja Benz-yhtiöiden liittoutumisen ("Interessengemeinschaft" = intressiyhteenliittymä) jälkeen heinä- (pieni) ja syyskuussa (iso malli, 28/95 PS-mallin tuotannon päätyttyä) kesällä 1924. Koska Berliinin autonäyttely, jossa ensiesittelyn yleisölle oli ollut määrä tapahtua, oli vaikean taloustilanteen vuoksi siirretty kahdella kuukaudella joulukuulle ehtivät uutuusmallit lokakuun aikana jo osaan jälleenmyyntipisteistä, eli olivat yleisön nähtävillä jo ennen kuin ensiesittely automessuilla viimein toteutui. Malleja esittelevä lehdistömateriaali ei säästellyt ylisanoja kuvaillessaan niiden edistyksellisyyttä korin ja alustan osalta, jotka saattoivat olla entistäkin tilavampia ja mukavampia alustan kasvaneiden mittojen vuoksi. Korit olivat ensiluokkaisten taiteilijoiden parhaalla maulla luomia, nousu ajoneuvoon ja siitä poistuminen helpompaa madalletun rakenteen vuoksi, ja Stuttgartin koritehtaan erinomaisen taidokkaasti valmistamia. Vahva ja sitkeä voimanlähde tarvitsi vaihteen vaihtamista vain jyrkimmissä nousuissa, yhdisti suuren voimavarannon sivistyneeseen käyntiin, ja soveltui näin ihanteellisesti paitsi matka- ja urheiluvaunuksi, myös oli asiantuntevan automobilistin mukavin kaupunkivaunu (alkuperäistekstit Mercedes-Benz Classicin esittelyartikkelissa).


title: Mercedes-Benz 630

text: Uutuusmalleista 4-litrainen, pienempi ja edullisempi variantti, Mercedes 15/70/100 PS (1924-1926, Daimler-tunnuksella W 836) ja sittemmin Mercedes-Benz 400 (1926-1929) myi tietenkin paremmin kuin kallis 6,2-litrainen (Daimler-tunnuksella W 9456), mikä väkivahvana kuitenkin nosti edustusautomallin imagoa. Arkikielelle heikosti taipuva mallinimi 24/100/140 PS sai vuonna 1926 viimein väistyä: sen muuttuminen iskutilavuutta hieman optimistisesti tulkiten 630-tyypiksi yhtenäisti Mercedes-Benzin malliston, jossa erillisnimet ("Mannheim", "Nürburg" työn alla olevaan Nürburgring-rataan viitaten, ja "Stuttgart") oli myös yhdistetty kolmella numerolla esitettyyn iskutilavuuteen. Luova iskutilavuuden pyöristäminen automalleissa on jatkunut pian 100 vuotta myöhemminkin. Tyyppi 630 koki vuonna 1928 uudistuksia, kun se sai lyhyen alustan "24/110/160 PS Typ K":ssakin käytetyn, huipputeholtaan 20 hv tehokkaamman moottorin 2.000 Reichsmarkin lisähintaan - tehtaan virallisessa muodossa versio kulki nimellä "Typ 630 mit K-Motor", sillä mallinimessä K-kirjain olisi yhä tarkoittanut lyhyttä ("kurz") alustaa. Tehokkaampi versio K-moottorilla jatkaisi tuotannossa aina vuoteen 1930, eli kunnes uusi 770 (W07) korvasi sen, kun heikompitehoisen valmistus päättyi jo vuonna 1929 (seuraajaksi nähdään vuonna 1928 esitelty kahdeksansylinterinen, edellä mainittu Mercedes-Benz Nürburg 460) - tehoversio nousi viimein suositummaksikin, ja seuraajamallissa 770 enää pieni asiakaskunnan vähemmistö jätti valitsematta tuolloin vielä lisähintaisen ahdetun 770-version. Uudistuksiin olivat kuuluneet myös jarrujen alipainetehostus, vuodesta 1927 alkaen kompressor-mallien ikoniseksi tunnusmerkiksi nousevat kolme (tai 8-syylinterisissä kaksi) moottoritilan oikealta puolelta esiin tulevaa pakokaasun metallista haitariputkea, kun taas cantilever-jousitus oli taka-akselilla muutettu puolielliptisiin lehtijousiin, jotka olivat "underslung"-tyyppisiä eli sidottuja akselin alapuolelle. Yhteen laskettu tuotantomäärä (mallit Mercedes 24/100/140 PS ja Mercedes-Benz 630) oli Mercedes-Benz Classic-artikkelin mukaan 1 080 kappaletta, sekä 117 kappaletta tehokkaammalla K-moottorilla, jakauman ollessa 572 kappaletta DMG-kaudella 1924-1926, 508 kappaletta fuusion jälkeen, edellä mainitut 117 kappaletta K-moottorilla, sekä 150 kappaletta lyhyen akselivälin "Typ K"-urheiluversiota (Werner Oswald via Wikipedia DE).


title: Mercedes-Benz 630

text: Korivarianteista erityisesti 5- ja 7-paikkaiset "Offener Tourenwagen", jotka olivat 1924-1926 myös tarjolla kangaskaton tilalle kiinnitettävällä Pullman-umpikorin hardtop-katolla - olivat näyttäviä. Korimallien valikoima supistui hieman tyyppi 630:n valmistusajan loppumista lähestyttäessä, joskin tilalle tuli tarjolle tehokkaampi K-moottori sekä urheilullisemmille korivarianteille lyhyen alustan Typ K. Daimler Benz systematisoisi Cabriolet-avoautojensa koritypologiaa kuuteen, kirjaimilla A-F kuvattuun versioon, joita tosin ei sovellettu vanhassa 630:ssa vaan vasta suuressa 770 (W07):ssa vuodesta 1930, ja jotka olivat käytössä aina 1950- ja 1960-luvun vaihteeseen asti. Sindelfingenissä valmistettujen laadukkaiden tehdaskorien ja -sisustusten rinnalla tyyppi 630 oli tietenkin tarjolla myös pelkkänä alustana, joka varustettaisiin asiakkaan toivomusten mukaisella koriräätälin luomuksella. Esimerkiksi presidentti Paul von Hindenburg tilasi berliiniläiseltä Josef Neuss-koripajalta Pullman-limusiinin normaalia korotetummalla katolla, ja Pullman-avoauton. Tunnettuja koriräätäleitä olivat vaikkapa "Castagna" (Milano), "D`Ieteren Frères" (Brüssel), "Erdmann & Rossi" (Berliini), "Van den Plas" (Brüssel), "Saoutchik" (Pariisi) ja "Voll & Ruhrbeck" (Berliini), joiden luomuksista osa on säilynyt kuvina tai jopa entisöityinä aina nykypäivään asti. Kuuluisia 630-asiakkaita olivat muun muassa Ruotsin ja Espanjan kuningashuoneet sekä tunnettu säveltäjä Richard Strauss. Mielenkiintoisesti jo 770 (W07):n aikana räätälöityjen korien teettäminen ylimmän segmentin autoihin väheni jyrkästi, sillä tehtaan Sindelfingenin koripaja pystyi tarjoamaan vuodesta 1932 lähtien valikoiman niin korin kuin sisustuksenkin osalta huippulaadukkaita vaihtoehtoja. Etenkin pienellä, mutta myös isolla moottorilla varustettuja alustoja käytettiin myös mm. ambulanssi- ja umpipakettiversioiden ("Kastenwagen") valmistamiseen, ja kenties erikoisin oli isolla moottorilla vuonna 1924 Alfred Neubauerin ja Christian Wernerin aloitteesta yksittäiskappaleena valmistettu autonkuljetusauto yhtiön 8-sylinteristä kilpa-autoa varten: Mercedes-Benz teettäisi samaan tarkoitukseen myöhemmin aina 1950-luvulle asti erikoismalleja.


title: Mercedes-Benz 630

text: Vuodesta 1926 lähtien Mercedes-Benz Typ 630-mallia sai lyhennetyllä 3 400 mm alustalla myös urheilullisena, ahdinmoottorilla varustettuna varianttina nimeltään Mercedes-Benz Typ K (1926-1929) eli 24/110/160 PS:nä. Aluksi edustusautoa kevyemmille sedan-, coupé- ja cabriolet-koreille tarkoitettu, esitteissä "Spezial-Sportwagen":iksi nimetty urheiluversio toimi aihiona kilpakäyttöön soveltuvalle, tehokkaammalle versiolle 27/120/180 PS nimeltään Mercedes-Benz Typ S (1927-1930). Typ S:n moottorin iskutilavuutta oli kasvatettu lukemaan 6 800 cm³, mutta työ vaati merkittäviä muutoksia mm. sylinterilohkossa (mm. märät sylinteriputket) minkä vuoksi moottori sai uudistetun nimeämiskäytännön mukaisen tunnuksen M 06. K-mallin lyhyen alustan mitat oli säilytetty, joskin rungon aisoja oli laskettu painopisteen madaltamiseksi, ja moottoria siirretty 30 cm taaksepäin painojakauman parantamiseksi. S-malli teki ensiesiintymisensä vuoden 1927 Nürburgring-avajaiskilpailuissa: tuloksena oli luokkansa voitto Rudolf Caracciolan ohjaamana, tiimikaveri Adolf Rosenbergerin sijoittuessa toiseksi. Myöhemmin vuonna 1927 Nürburgringillä järjestetty Saksan GP toi kaksoisvoiton Typ S:lle Otto Merzin (hän oli ollut Itävallan kruununprinssi Frans Ferdinandin autonkuljettaja tämän kohtalokkaalla visiitillä Sarajevossa vuonna 1914; voittaja-auto taas on nykyään pittsburghilaisen Simeone-säätiön automuseon kilpa-autojen kokoelmassa) ehtiessä ruutulipulle ennen tallikaveriaan Christian Werneriä. Caracciola uusi voittonsa Saksan GP:ssä 1928, yksin ajanut Merz oli rengasrikosta huolimatta toinen, ja Werner parinsa Willi Walbin kanssa kolmas. Urheilumallien K tai S, tai SS/SSK/SSKL-sarjankaan tuotantomääriä ei ole huomioitu tietolaatikon lukemissa, sillä edes valmistaja itse ei voi esittää niistä täysin yksiselitteisiä lukemia. “Typ S”:n pohjalta syntyisivät W06-koritunnuksen saaneet kuuluisat SS-, SSK- ja SSKL-kilpamallit korkeamman puristus- ja ahtopaineen muutoksin askel askeleelta korkeampitehoisilla 7 100 cm³ (SS, SSK, SSKL) moottoriversioilla.


title: Mercedes-Benz 630

text: Saksalainen suuri Auto, Motor und Sport-lehti sai kesäkuussa 2016 koeajettavakseen vuoden 1929 Mercedes-Benz Typ K:n. Kertomus vertaa koeajettua lyhyen alustan tyyppiä K nykyajan Bugatti Veyroniin niin suorituskykynsä kuin hintansakin puolesta - kalliin urheilumallin rahallinen arvo vastasi vuonna 1929 kuutta varsin somaa asuinhuoneistoa. Ajo on vailla nykyajan mukavuuksia, eli ohjaus on hyvin raskas, ja suorahammastettua, synkronoimatonta vaihteistoa taitavastikin käsitellessä hammasrattaiden rutinaa on vaikea välttää. Kirjoittaja Renz kertoo suoraan runkoon kiinnitetyn moottorin tärinästä ja korvia huumaavasta äänestä, mutta yllättävänkin sopeutuvaisesta jousituksesta. Täysikaasulla moottorin raivokas korskahtelu muuttuu ahtimen kytkeytyessä suuren porakoneen kaltaiseksi korkean taajuuden tulistuneeksi sirinäksi, mutta samalla autojättiläinen säntää matkaan odottamattoman rajusti, jopa huumaavasti. Kuljettajalla on täysi työ löytää nykyajasta poikkeavasta poljinjärjestelystä (kytkin vasemmalla, kaasu keskellä, ja jarru oikealla) haluamansa, ja saada hillittyä suuren vaunun menoa sopivaksi. Voimia vaativa, monimutkainen ajohallinta pistää kirjoittajan ihmettelemään miten kilpa-ajaja Manfred von Brauchitsch saattoikaan kyetä harjoittelemaan samankaltaisella kilpurillaan 40 000 kilometrin verran Italian päällyastämättömillä teillä, kun hän valmistautui suureen Targa Florio-kilpailuun.


title: Mercedes-Benz 630

text: Mercedes-Benz Typ S-mallista tuli vuodesta 1928 alkaen tarjolle "Supersport"-versio, tehon noustessa kolmessa portaassa 27/140/200-27/170/225 hevosvoimaan iskutilavuuden 7 100 cm³, puristuspaineen noston ja viimein kilpanokka-akselin avulla, nyt ensi kertaa W06-mallitunnuksen saaneena Mercedes-Benz Typ SS:nä (W 06, 1928-1934). Typ 630:sta yhä enemmän loitontuva Typ SS-urheilumalli oli yhä pikemminkin "Gran Turismo"-tyyppinen kuin kilpa-auto, jossa käytettiin mm. yhä korkeaa kahdeksan elementin jäähdytintä, kun taas SSK ja SSKL käyttäisivät matalampaa 7-elementtistä, voimakkaammin kiilamaista jäähdytintä. Jopa SSK-kilpamalliakin kuuluu kuitenkin rekisteröidyn tieliikennekäyttöön, ja varustetun mukavammalla korilla kuin kilpaversiot, sillä se oli sisällytetty valmistajansa hinnastoon eli oli varakkaiden yksityishenkilöidenkin ostettavissa.


title: Mercedes-Benz 630

text: SS-mallista kehittyi maailmankuulu, vieläkin lyhyemmällä 2 950 mm alustalla oleva malli SSK eli "Supersport-kurz". Teho nousi neljässä portaassa: W06 II vuosina 1928-1929 (27/140/200 PS), vuosina 1929-1932 myös 27/160/200 PS, W06 III vuosina 1928-1930 (27/170/225 PS), sekä WS 06 vuosina 1929-1930 (27/180/250 PS). Wikipedia DE uskaltaa esittää arviona, että 33 kpl tehdastekoista SSK-versiota olisi valmistunut vuosina 1928-1934. Viimein muutamana kappaleena (joista yksi tehdastallin kilpa-autona) valmistui noin 200 kg kevennettyä versiota SSKL eli "Supersport-kurz-leicht" mallitunnuksella W 06 RS (27/240/300 PS) vain vuonna 1931, joissa traditionaaliset teholukemat tosin olivat muuttuneet akateemisiksi SSKL:n Roots-tyyppisen ahtimen ollessa jatkuvasti kytkettynä päälle. Mercedes-Benz piti suuren talouslaman vuoksi tehdastiiminä taukoa kilpailutoiminnasta vuosina 1931-1932, mikä selittää W06:n viimeisen kehitysaskeleen vähäistä kappalemäärää. SSKL kuuluu saavuttanen 235 km/t huippunopeuksia. W06-sarjan tuotannon kokonaismääräksi arvioidaan vajaat 300 kappaletta. Sen kilparadoilla niittämä menestys, mm. ensimmäinen ei-italialaisella kilpa-autolla ajettu "Mille Miglia"-voitto, nosti Daimler Benz AG:n imagoa, ja teknisen tietämyksen kartuttua yhtiö pystyi sallimaan vuoden 1936 M24 II-moottorissa ahtimen pitkäkestoisemman kytkemisen, kun se oli aluksi suositeltu kytkettävän vain muutamien sekuntien ajaksi teholisänä vaikkapa ohitustilanteissa. Vuoden 1930 Le Mans-ajoissa Bentley-kuljettajien sanotaan pakottaneen kilpailua Typ SS:llään johtanutta Rudolf Caracciolaa yhä uudelleen käyttämään ahdinta torjuakseen ohitusyritykset - seurauksella, että hänen SS:nsä viimein rikkoutui, ja "Bentley Boys"-pari Woolf Barnato-Glen Kidston ehti 6,6-litraisella "Speed Six"-kilpurillaan ensimmäisenä maaliin, Bentley-autojen voitettua kilpailun myös 1926-1929. Le Mans oli eräs harvoista suurkisoista, joita ei voitettu W06-autoilla.


title: Mercedes-Benz 630

text: Saksalle kilpa-autojen kansallisvärien määrittelyssä jaettu valkoinen alkoi jo 1920-luvulla korvautua hopean eri sävyillä (myös maalaamaton metallipinta) kilpailuissa, joiden järjestäjät vaativat kansallisvärin käyttöä, sillä valkoinen ja hopea ovat heraldiikan tinktuureina samoja. "Hopeanuoli"-käsite taas syntyi vuoden 1932 Berliinin AVUS-radalla käydyssä kilpailussa, kun selostajakuuluisuus Paul Laven luonnehti satatuhatpäisen berliiniläisyleisön kuullen "hopeiseksi nuoleksi" Manfred von Brauchitschin voittoisaa, cannstattilaisen Vetter-koripajan virtaviivaisella korilla varustettua Mercedes-Benz SSK:ta (Ludvigsen, Karl; Schrader, Halwart: "Die Deutsche Rennsportgeschichte"-kirjasta). Tässä tapauksessa auto oli näet valmistunut niin myöhään, ettei sen kori ollut ehtinyt saada maalipintaa, vaan oli jäänyt metallin väriseksi - von Brauchitsch oli samasta syystä joutunut kaahaamaan SSK:llansa ilman valolaitteita Stuttgartista Berliiniin päästäkseen osallistumaan kilpailuun. Iskevä käsite "hopeinen nuoli" saavutti pian laajaa kansansuosiota: vuonna 1934 itse Rudolf Carraciola luonnehti uutta W25-kilpuriaan "hopeanharmaaksi projektiiliksi". Samainen kirja esittelee toki myös tutumman legendan, jonka mukaan eräästä samanlaisesta W25-kilpurista jouduttiin yön yli poistamaan pohja- ja pintamaalit (arvioidut 7,5 kg) hopeiseen metallipintaan asti, jotta se ei ylittäisi sääntöjen määräämää 750 kg-rajaa: lähdekirjoitus huomauttaa kuitenkin, ettei painoraja ollut voimassa kyseisessä "Eifelrennen"-kilpailussa.


title: Mercedes-Benz 630

text: Vuonna 1934 urheilullisen W06-sarjan valmistus loppui. Sen korvaajat erikoistuivat joko siviilimarkkinoiden (500K-540K (W29) 1934-1939) tai kilpaurheilun ("Hopeanuolet") saralle, eivätkä kilpamallit olleet enää tieliikennekelpoisiksi muutettavissa, tai edes varakkaimman ostajan muitta mutkitta hankittavissa. Mercedes-Benz Classicin kattava lähdekirjoitus ei uskalla antaa sarjasta SS-SSK-SSKL tarkkoja valmistusmääriä: kilpa-autoissa ei liene ollut tavatonta jälkiasentaa tehokkaampaa tai jatkokehiteltyä tekniikkaa vanhempiin versioihin. Sarjan huikea kilpailumenestys jääkööt purettavaksi erillisessä, urheilu- ja kilpaversioita esittelevässä artikkelissa. Sarjan SSK-versiossa myös Mercedes-Benzin yksinkertainen kolmisakarainen tähtimerkki molemmin puolin jäähdytinkiilaa vaihtui laakerinlehtikranssinsa keskellä valkoisella emalipohjalla sijaitsevalla tähtimerkillä olevaksi (Kuva: SSKL tuotemerkin uudella sijoituksella; rekisteröity 18.2.1925 tuotemerkiksi yhdistämällä Daimler- ja Benz-logot: nykyinen rengastettu tähti alkuperäisversiossaan jo Benz & Cie:n aikana vuonna 1909), ja tuotemerkki sijoitettiin siinä keskellä jäähdytintä.


title: Marcq-en-Barœul

text: Marcq-en-Barœul [maʁk.ɑ̃.ba'ʁœl] on Ranskan kunta Hauts-de-Francen alueella Nordin departementissa. Asukasluku vuonna 2014 oli 39 291.


title: Marcq-en-Barœul

text: Marcq-en-Barœul kuuluu departementissaan Lille-2-kantoniin Lillen arrondissementissa. Kunta kuuluu Lillen metropolivyöhykkeeseen.


title: Marcq-en-Barœul

text: Marcq-en-Barœulin kautta kulkee "Grand Boulevardiksi" kutsuttu 15-kilometrinen, Y:n muotoinen tie, joka yhdistää Lillen, Roubaix’n ja Tourcoingin kaupungit.


title: Bron

text: Bron [bʁɔ̃] on Ranskan kunta ja Lyonin esikaupunki Auvergne-Rhône-Alpesin alueella Rhônen departementissa. Asukasluku vuonna 2014 oli 39 283.


title: Bron

text: Bron on Lyonin kaupungin itäinen rajanaapuri. Matkaa Lyonin keskustaan on kymmenkunta kilometriä, ja sinne pääsee metrolla, raitiovaunulla ja busseilla.


title: Bron

text: Lentoasema "Aéroport de Lyon-Bron" ei nimestään huolimatta sijaitse Bronissa, vaan naapurikuntien Chassieu ja Saint-Priest alueilla.


title: Ghana (Commonwealth realm)

text: Ghana oli Commonwealth realmina 6. maaliskuuta 1957 – 1. heinäkuuta 1960 välisenä aikana ennen kuin valtiosta tuli nykyinen Ghanan tasavalta. Ghana oli ensimmäinen länsiafrikkalainen valtio, jolle myönnettiin itsenäisyys.


title: Ghana (Commonwealth realm)

text: Britannian valta päättyi vuonna 1957, kun Ghana Independence Act 1957 muutti Brittiläisen Kultarannikon siirtomaan itsenäiseksi Ghanan Commonwealth realmiksi. Britannian monarkki, joka oli tuolloin Elisabet II, pysyi maan valtionpäämiehenä. Valtionpäämiestä Ghanassa edusti kenraalikuvernööri. Ghanan ollessa Commonwealth realmina seuraavat kenraalikuvernöörit edustivat valtionpäämiestä Ghanassa:Kansanäänestys pidettiin 27. huhtikuuta 1960, jolloin 88,47 prosenttia ghanalaisista äänesti tasavallan puolesta kun taas 11,53 prosenttia äänesti sitä vastaan. Maa julistettiin tasavallaksi ja monarkia lakkautettiin 1. heinäkuuta 1960.


title: Ghana (Commonwealth realm)

text: Kwame Nkrumah oli toiminut valtion pääministerinä sekä hallituksen päämiehenä. Kun monarkia lakkautettiin, Ghanassa järjestettiin presidentinvaalit jotka Nkrumah voitti, tehden hänestä Ghanan ensimmäisen presidentin.


title: Johan Eurén

text: Johan Eurén (s. 18. toukokuuta 1985) on ruotsalainen painija, jonka merkittävin saavutus on pronssi vuoden 2012 kesäolympialaisissa kreikkalais-roomalaisen painin 120 kg sarjassa.


title: Johan Eurén

text: Eurén aloitti painin seitsemänvuotiaana Örgryte IS:n riveissä ja hän on edustanut kasvattiseuraansa aina tähän päivään saakka. Häntä valmentaa Frank Steen, Tobias Morsing ja Kenneth Aastedt.


title: Johan Eurén

text: Eurén on 192 cm pitkä ja hän asuu Partillessa ja työskentelee painin ohessa LVI-asentajana.


title: Mariute

text: Mariute on vuonna 1918 valmistunut italialainen mykkäelokuva. Komediaa ja draamaa yhdistelevän elokuvan on ohjannut Eduardo Bencivenga. Sen kahta pääosaa esittää Francesca Bertini.


title: Mariute

text: Kuuluisa näyttelijä Francesca Bertini herää myöhään ja saapuu lopulta elokuvastudiolle, jossa häntä on odoteltu jo tuntikausia. Kuvaustauolla armeijasta lomalle saapunut sotilas kertoo vihollisen julmuuksista miehitetyllä alueella. Yöllä Bertini näkee unta, jossa hän on friulilainen talonpoikaisnainen Mariute. Vihollisen sotilaat raiskaavat Mariuten ja hänen appensa kostaa teon. Seuraavana aamuna diivanelkeistään luopunut Bertini saapuu töihin lähes ajoissa valmiina palvelemaan isänmaata.


title: Mariute

text: Roomalaisen Caesar Filmin sivutoiminimen Bertini Filmin tuottama "Mariute" oli osa ensimmäisen maailmansodan propagandaa. Sen tilaaja oli valtiollinen Kansallinen vakuutusinstituutti. Alkuperäisen version lopussa Francesca Bertini kääntyi suoraan katsojien puoleen kehottaen ostamaan instituutin sotaobligaatioita.


title: Mariute

text: Elokuvan ensimmäinen osa, jossa Bertini esittää itseään, on ironinen kuvaus oikukkaan näyttelijädiivan arkielämästä. Elokuvastudiolla tapahtuva toinen osa parodioi näyttelijän esittämiä mykkäelokuvien intohimodraamoja. Juoni antaa vihjeitä Bertinin pyrkimyksistä kehittää itseään näyttelijänä, ja elokuvan kolmas, Mariutesta kertova osa onkin sen draamallisesti ja kuvaukselisesti vahvinta antia. Samalla esitettään kolme naisena olemisen mallia: yläluokan ylellinen ja toimeton elämä, perinteinen patriarkaalinen maalaisyhteisö sekä tietoinen kasvu kohti itsenäisyyttä ja vastuun ottamista. Elokuvan miehet ovat diivaan verrattuna heikkoja tai poissaolevia.


title: Mariute

text: "Mariute" on säilynyt Italian kansallisessa elokuva-arkistossa vuonna 1954 tehtynä mustavalkoisena kopiona. Alkuperäisestä 743 metrin pituudesta on jäljellä 564 metriä. Elokuva on nähtävissä arkiston mykkäelokuvasivustolla. Sen alkuperäisestä asusta antavat käsityksen Torinon elokuvamuseon restauroidut katkelmat.


title: Joonas Rinne

text: Joonas Juhani Rinne (s. 20. toukokuuta 1995 Karstula) on suomalainen keskimatkojen juoksija. Hän edustaa Saarijärven Pullistusta ja häntä valmentaa Minna Rinne.


title: Joonas Rinne

text: Rinne on on voittanut Kalevan kisoissa vuosina 2017 ja 2018 SM-kultaa 1 500 metrillä ja vuonna 2018 SM-hopeaa 800 metrillä ja vuonna 2017 SM-pronssia 800 metrillä. Sisäratojen SM-kilpailuissa hän on saavuttanut 1 500 metrillä kultaa vuosina 2017 ja 2018 sekä hopeaa vuonna 2016. 800 metrillä hän on saavuttanut neljä hopeaa vuosina 2013, 2016, 2017 ja 2018.


title: Joonas Rinne

text: Rinne juoksi vuonna 2012 800 metrin silloisen 17-vuotiaiden Suomen ennätyksen 1.51,02. Hän onnistui sivuamaan tätä henkilökohtaista ennätystään vasta vuonna 2016 ja rikkomaan sen vuonna 2017.


title: Dodekanoli

text: Dodekanoli eli 1-dodekanoli eli n-dodekanoli eli dodekyylialkoholi eli 1-hydroksidodekaani eli lauryylialkoholi on primäärinen suoraketjuinen alkoholi, jossa on kaksitoista hiiliatomia. Yhdiste on palavaa ja se on huoneenlämmössä puhtaana yhdisteenä kiinteää, valkoista kiteistä ainetta ja sulamispisteen yläpuolella väritöntä nestettä, jolla on tunnusomainen kukkainen haju. Dodekanolin molekyylikaava on CHO ja rakennekaava CH(CH)OH.


title: Dodekanoli

text: Dodekanolin moolimassa on 186,4 g/mol, sulamispiste 24–26 °C, kiehumispiste 250 °C (101,3 kPa:n paineessa), tiheys 0,83 g/cm (24 °C:n lämpötilassa) (vesi = 1,0 g/cm), leimahduspiste 121 °C (c.c.), taitekerroin 1,4428 ja CAS-numero 112-53-8. Dodekanoli ei juurikaan liukene veteen, sillä liukoisuus on 0,004 g/l 25 °C:n lämpötilassa eli erittäin huono. Liukenee etanoliin ja dietyylieetteriin. Dodekanolia voidaan valmistaa kookosöljyn sisältämistä rasvahapoista tai niiden estereistä. Dodekanolissa voi esiintyä epäpuhtauksina tetradekanolia ja dekanolia. Altistuminen yhdisteelle voi ärsyttävää ihoa, silmiä ja mahdollisesti hengityselimiä. Aine on erittäin myrkyllistä vesieliöille.


title: Dodekanoli

text: Yhdistettä esiintyy myös kukkien tuoksuissa ja semiokemikaalina eliöiden viestinnässä.


title: Villefranche-sur-Saône

text: Villefranche-sur-Saône on Ranskan kunta Auvergne-Rhône-Alpesin alueella Rhônen departementin itäosassa. Asukasluku vuonna 2014 oli 36 559.


title: Villefranche-sur-Saône

text: Noin 35 kilometriä Lyonista pohjoiseen ja nimensä mukaisesti Saône-joen varrella sijaitseva Villefranche-sur-Saône on Beaujolais-viinintuotantoalueen keskuskaupunki.


title: Meyzieu

text: Meyzieu [mezjø] on Ranskan kunta Auvergne-Rhône-Alpesin alueella Rhônen departementin itäosassa. Lyonin itäisellä esikaupunkialueella sijaitsevan kunnan asukasluku vuonna 2014 oli 32 225.


title: Meyzieu

text: Meyzieun läpi kulkee Lyonista Saint-Exupéryn kansainväliselle lentoasemalle vievä "Rhônexpress"-rautatie. Lyoniin pääsee Meyzieustä myös T3-raitiovaunulla.


title: Haverhillin rautatieasema

text: Haverhillin rautatieasema oli rautatieasema Stour Valley Railwayn varrella Haverhillissä, Suffolkissa. Se oli käytössä vuosina 1865–1967.


title: Haverhillin rautatieasema

text: Asema avattiin 1. kesäkuuta 1865. Sen nimeksi muutettiin vuosien 1923–1952 ajaksi Haverhill North erotukseksi Haverhill Southin asemasta.


title: Haverhillin rautatieasema

text: Stour Valley Railwayta ehdotettiin suljettavaksi vuoden 1963 Beechingin leikkauksissa. Lopullinen sulkemispäätös tehtiin vuonna 1965, joskin sulkeminen viivästyi paikallisneuvostojen harkitessa taloudellisen tuen myöntämistä, jotta liikenne jatkuisi. Kustannukset olisivat kuitenkin olleet liian suuret, ja niinpä liikenne linjalla lakkasi 6. maaliskuuta 1967. Haverhillin asema suljettiin samana päivänä.


title: Haverhillin rautatieasema

text: Aseman alue on suurilta osin tuhoutunut. Osa laitureista saattaa kuitenkin olla vielä ehjänä aluskasvillisuuden ja täyttömaan alla. Lisäksi aseman tavaravarasto on käytössä kunnan varikkona.


title: Covers EP Vol. 1

text: Covers EP Vol. 1 on suomalaislaulaja Tuulin 26. heinäkuuta 2017 julkaisema neljä englanninkielistä cover-kappaletta sisältämä EP.


title: James Cleveland

text: James Cleveland (1754?–1791) oli Sierra Leonen Banana Islandsin kuningas.


title: James Cleveland

text: James Cleveland syntyi Banana Islandsilla William Clevlandille, joka oli englantilais-skotlantilainen ja Ndamballe, joka oli kissin etniseen ryhmään kuulunut nainen. Hänen isänsä oli työskennellyt kauppiaana Royal African Companylle. Hänen laivansa saapui Banana Islandsin satamalle vuonna 1730. William Clevland julisti itsensä kyseisen saaren kuninkaaksi. William Clevland lähetti poikansa Jamesin kouluun Liverpooliin, Englantiin.


title: Banana Islands

text: Banana Islands on saariryhmä Yawri Bayn rannikolla Sierra Leonessa. Se koostuu kolmesta eri saaresta: Dublinista, Rickettsistä sekä Mes-Meheux’sta, joka on saarista ainoa asumaton saari. Dublin Island tunnetaan rannoistansa, kun taas Ricketts Island tunnetaan metsistään. Saariryhmän suurimmat tulot tulevat kalastuksesta sekä turismista.


title: Banana Islands

text: Dublin- ja Ricketts-saarilla asuu yhteensä noin 900 ihmistä. Portugalilaisten merimiesten tiedetään käyneen saarilla 1600-luvulla ellei aikaisemminkin. 1700-luvun lopulla sekä 1800-luvulla vapautetut orjat, jotka tulivat suurimmaksi osaksi Amerikoista, asettuivat saarille. Suurin osa saarien asukkaista tänä päivänä on heidän jälkeläisiään.


title: Kissi Kaba Keïta

text: Kissi Kaba Keita oli 1800-luvun kissisoturi ja -päällikkö, joka onnistui saamaan useita kissien alueita valtansa alle ja vastustamaan Ranskan siirtomaavalloitusta vuosien ajan. Kissi Kaba Keïta otti itselleen mandinkanimen todistaakseen olevansa Sundiata Keïtan sukulainen.


title: Mes-Meheux

text: Mes-Meheux on asumaton saari Sierra Leonessa ja yksi Banana Islandsin saarista. Saari nimettiin ranskalaisen kauppiaan Jean Meheux’n mukaan, joka assimiloitui afrikkalaiseen yhteiskuntaan. Jean Meheux sai temnenaisen kanssa useita lapsia, joista yksi oli John Meheux, joka toimi Sierra Leonen siirtomaan seriffinä. Meheux omisti suuren talon ja mittavia tontteja Kissy Roadilla, Kissy Streetillä sekä Meheux Streetillä, joka on nimetty Jean Meheux’n ja hänen jälkeläisten muistolle.


title: Rillieux-la-Pape

text: Rillieux-la-Pape [ʁijø.la.pap] on Ranskan kunta Auvergne-Rhône-Alpesin alueella Rhônen departementin itäosassa. Lyonin koillisella esikaupunkialueella sijaitsevan kunnan asukasluku vuonna 2014 oli 30 529.


title: Rillieux-la-Pape

text: Kunta oli maatalousvaltainen noin tuhannen asukkaan kylä aina 1960-luvulle, jolloin se alkoi kasvaa nopeasti ja muodostua Lyonin esikaupungiksi. Nyt se on yksi 59:stä Lyonin metropolialueeseen kuuluvasta kunnasta.


title: Rillieux-la-Pape

text: Rillieux-la-Papessa on kaksi rautatieasemaa, toinen Lyonista Bourg-en-Bresseen johtavan radan ja toinen Lyonista Sveitsin Geneveen johtavan radan varrella.


title: L. T. Hobhouse

text: Leonard Trelawny Hobhouse (8. syyskuuta 1864 St Ives, Cornwall – 21. kesäkuuta 1929 Alençon, Ranska) oli brittiläinen sosiologi ja yhteiskuntafilosofi, jota pidetään yhtenä sosiaaliliberalismin oppi-isistä.


title: L. T. Hobhouse

text: Hobhousen vanhemmat olivat pastori Reginald Hobhouse ja Caroline Trelawny. Hänen siskonsa oli tunnettu kansalaisaktivisti Emily Hobhouse. Hobhouse opiskeli hienoissa yksityiskouluissa Marlborough Collegessa ja Oxfordin Corpus Christi Collegessa sekä Oxfordin yliopistossa. Valmistuttuaan hän oli vuosina 1887–1897 filosofian opettajana Merton Collegessa ja Corpus Christissä. Hänen ensimmäinen mainittava julkaisunsa oli vuonna 1893 ilmestynyt "The Labour Movement", jossa hän puolusti ammattiyhdistystoimintaa. Vuosina 1897–1901 Hobhouse työskenteli liberaalin sanomalehden "Manchester Guardianin" toimittajana ja pyrki lähentämään liberaalipuoluetta uuteen työväenliikkeeseen. Muutettuaan vuonna 1902 Lontooseen hän toimi ammattijärjestö Free Trade Unionin sihteerinä 1903–1905 ja liberaalipuolueen lehden "Tribunen" poliitiikan toimittajana 1906–1907. Vuodesta 1907 kuolemaansa asti Hobhouse oli Lontoon yliopiston ensimmäisenä sosiologian professorina.


title: L. T. Hobhouse

text: Uransa myöhemmässä vaiheessa Hobhouse keskittyi yhä enemmän sosiologiaan, jonka kehittymiseen erilliseksi akateemiseksi tieteenalaksi hän osaltaan vaikutti. Hän oli "Sociological Review" -lehden ensimmäinen päätoimittaja. Hän käsitteli teoksissaan myös teoreettista filosofiaa ja psykologiaa.


title: L. T. Hobhouse

text: Hobhouse halusi yhdistää liberaalin ihanteen yksilön vapaudesta kollektivistisin keinoin turvattavaan sosiaaliseen oikeudenmukaisuuteen. Hän piti klassisen liberalismin suosimaa "laissez-faire"-oppia virheellisenä ja vanhentuneena, mutta torjui myös fabianistisen sosialismin, joka hänen mukaansa olisi johtanut liian byrokraattiseen järjestelmään. Pyrittyään ensin nuoruutensa kirjoituksissa hylkäämään liberalismin kokonaan hän päättikin uudistaa sen. Täydellisin esitys Hobhousen poliittisesta ajattelusta on hänen pääteoksessaan "Liberalism" (1911), jossa hän kutsui edustamaansa aatesuuntausta liberaaliksi sosialismiksi.


title: L. T. Hobhouse

text: Hobhousen mukaan liberalismin ihannoima vapaus on pohjimmiltaan arvokasta siksi, että se antaa ihmisille mahdollisuuden kehittää itseään. Siksi yhteiskunnan tuli edistää negatiivisten vapauksien ohella myös sosiaalisia oikeuksia, jotka tarjoavat ihmisille paremmat mahdollisuudet itsensä kehittämiseen. Pelkkä vapaa markkinatalous ei hänen mukaansa kyennyt takaamaan kaikille kohtuullista toimeentuloa ja turvaa köyhyydeltä, ja olisi moraalisesti kestävämpää tehdä niistä valtion turvaamia kansalaisoikeuksia kuin jättää asia yksityisen hyväntekeväisyyden varaan. Vaikka yksityisomaisuus oli hänen mukaansa sinällään hyvä asia, sen olemassaolo oli pikemminkin yhteisön kuin yksilöiden ansiota, joten yhteiskunnalla olisi oikeus puuttua siihen verotuksella ja tulonsiirroilla.


title: L. T. Hobhouse

text: Hobhousen kirjoitukset vaikuttivat jo 1890-luvulla Britanniassa nousseeseen ”uuteen liberalismiin”, joka korosti köyhyyden lievittämistä valtion taloudellisilla interventioilla ja niihin perustuvalla hyvinvointijärjestelmällä. Teoksessaan "Mind in Evolution" (1901) hän pyrki osoittamaan, että tieteen ansiosta yhteiskunnan ja ihmisyyden kehitystä voisi ohjata rationaalisella suunnittelulla eikä pelkästään yksilöiden välisellä kilpailulla kuten sosiaalidarwinistit väittivät. Viimeisinä vuosinaan Hobhouse alkoi suhtautua epäileväisesti valtiojohtoisiin taloudellisiin instituutioihin ja ehdotti sen sijaan talouden kontrollointia eräänlaisen hajautetun kiltasosialismin muodossa.


title: L. T. Hobhouse

text: Hobhouse arvosteli Britannian hallituksen imperialistista ulkopolitiikkaa teoksessaan "Democracy and Reaction" (1904). Ensimmäisen maailmansodan puhjetessa vuonna 1914 hän vaati aluksi Britanniaa pysymään puolueettomana. Hobhouse luopui myöhemmin sodanvastaisesta kannastaan, koska katsoi Britannian taistelevan moraaliin ja järkeen nojaavan sivistyksen puolesta, kun taas Saksa edusti hänen mielestään hegeliläisyyden synnyttämää irrationaalista ja väkivaltaista sivistystä. Hän toivoi kuitenkin sodan päättämistä sovintorauhaan.


title: Sainte-Foy-lès-Lyon

text: Sainte-Foy-lès-Lyon on Ranskan kunta Auvergne-Rhône-Alpesin alueella Rhônen departementin itäosassa. Lyonin läntisellä esikaupunkialueella sijaitsevan kunnan asukasluku vuonna 2014 oli 21 848


title: Sainte-Foy-lès-Lyon

text: Hieman Lyonia korkeammalla sijaitseva Sainte-Foy on monien teollisuusyritysten, etenkin lääketehtaiden, kotipaikka. Se on yksi 59:stä Lyonin metropolialueeseen kuuluvasta kunnasta.


title: Guivi

text: Guivi on 641 metriä korkea tunturi Suomessa Kevon luonnonpuistossa. Guivi kuuluu Paistunturien tunturiryhmään. Se on Utsjoen ja Kevon luonnonpuiston korkein tunturi.


title: Aarne Penttinen

text: Aarne Penttinen (9. huhtikuuta 1918 Sortavalan mlk – 13. heinäkuuta 1981 Kuopio) oli suomalainen liikkeenhoitaja, joka toimi Kuopion läänin vaalipiiristä Suomen Maaseudun Puolueen listalta valittuna kansanedustajana vuosina 1970–1972. Hän toimi myös presidentin valitsijamiehenä vuonna 1968.


title: Antti Isomursu

text: Antti Arvo Isomursu (26. huhtikuuta 1924 Pudasjärvi – 27. tammikuuta 1991 Pudasjärvi) oli suomalainen metsätalousneuvoja, joka toimi Oulun läänin vaalipiiristä Suomen Maaseudun Puolueen listalta valittuna kansanedustajana vuosina 1970–1972. Hän toimi myös presidentin valitsijamiehenä vuonna 1968.


title: Jeremy Hunt

text: Jeremy Richard Streynsham Hunt (s. 1. marraskuuta 1966) on brittiläinen konservatiivipuolueen poliitikko. Hän toimi maansa terveysministerinä vuodesta 2012 vuoteen 2018 asti, kunnes hänet nimitettiin ulkoministeriksi 9. heinäkuuta 2018.


title: Jeremy Hunt

text: Hunt opiskeli Oxfordin yliopistossa politiikkaa, filosofiaa ja taloustiedettä. Ennen parlamenttiuraansa hän perusti koulutusalan yrityksen nimeltä Hotcourses, jonka hän vuonna 2017 myi tienaten tuolloin yli 14 miljoonaa puntaa. Lisäksi hän perusti afrikkalaisia aids-orpoja auttavan hyväntekeväisyysjärjestön.


title: Jeremy Hunt

text: Hunt valittiin alahuoneeseen Lounais-Surreyn vaalipiiristä ensimmäistä kertaa vuonna 2005 ja uudelleen vuosina 2010, 2015 ja 2017. Hän palveli varjohallituksessa vammaisasiainministerinä vuosina 2005-2007 ja kulttuuri-, media- ja urheiluministerinä vuosina 2007-2010. Konservatiivien päästyä hallitusvaltaan Hunt palveli David Cameronin hallituksessa ensin kulttuuri-, olympialais-, media- ja urheiluministerinä vuosina 2010-2012 ja sitten terveysministerinä vuodesta 2012 lähtien.


title: Jeremy Hunt

text: Hunt on Privy Council -neuvoston jäsen. Hän on naimisissa ja hänellä on kolme lasta.


title: Marcos Siebert

text: Marcos Siebert (s. 16. maaliskuuta 1996 Mar del Plata) on argentiinalainen autourheilija. Siebert on vuoden 2016 Italian Formula 4 -sarjan mestari. Kaudella 2017 hän kilpaili GP3-sarjassa Campos Racing -tallissa.


title: Heinz Raack

text: Heinz Raack (18. toukokuuta 1917 Berliini – ?) oli saksalainen maahockeypelaaja ja olympiamitalisti.


title: Heinz Raack

text: Raack pelasi Saksan miesten maajoukkueessa vuosina 1935–1942 yhteensä 15 ottelua. Hän kuului Saksan olympiahopeaa saavuttaneeseen joukkueeseen Berliinissä 1936, missä hän pelasi yhdessä ottelussa. Hänen pelaajauransa aikana ei pelattu maailman- eikä euroopanmestaruuskilpailuja.


title: Carl Ruck

text: Carl Ruck (23. joulukuuta 1912 – 1980) oli saksalainen maahockeypelaaja ja olympiamitalisti.


title: Carl Ruck

text: Ruck pelasi Saksan miesten maajoukkueessa vuosina 1936–1942 yhteensä kuusi ottelua. Hän kuului Saksan olympiahopeaa saavuttaneeseen joukkueeseen Berliinissä 1936, missä hän pelasi yhdessä ottelussa. Hänen pelaajauransa aikana ei pelattu maailman- eikä euroopanmestaruuskilpailuja.


title: Hans Scherbart

text: Hans Scherbart (16. joulukuuta 1905 – ?) oli saksalainen maahockeypelaaja ja olympiamitalisti.


title: Hans Scherbart

text: Scherbart pelasi Saksan miesten maajoukkueessa vuosina 1928–1940 yhteensä 31 ottelua. Hän kuului Saksan olympiahopeaa saavuttaneeseen joukkueeseen Berliinissä 1936, missä hän pelasi kolmessa ottelussa. Hänen pelaajauransa aikana ei pelattu maailman- eikä euroopanmestaruuskilpailuja.


title: Leonardo Pulcini

text: Leonardo Pulcini (s. 25. kesäkuuta 1998 Rooma) on italialainen autourheilija. Pulcini on vuoden 2016 EuroFormula Open -sarjan mestari. Kaudella 2017 hän kilpaili GP3-sarjassa Arden International -tallissa. Pulcini ajoi heti ensimmäisessä startissa Espanjassa toiseksi. Loppukaudella hän ei saavuttanut pisteitä kuin Unkarin sprinttikilpailun nopeimmasta kierroksesta. Pulcini ajoi Abu Dhabin pitkässä kilpailussa kolmantena mutta rengasrikko toiseksiviimeisellä kierroksella pakotti Pulcinin keskeyttämään kilpailun. Kaudella 2018 Pulcini kilpaili Campos Racing-tallissa.


title: Kurt Weiß

text: Kurt Weiß (30. maaliskuuta 1906 Berliini – 29. toukokuuta 1995 Berliini) oli saksalainen maahockeypelaaja ja olympiamitalisti.


title: Kurt Weiß

text: Weiß pelasi Saksan miesten maajoukkueessa vuosina 1927–1937 yhteensä 40 ottelua. Hän kuului Saksan olympiahopeaa saavuttaneeseen joukkueeseen Berliinissä 1936, missä hän pelasi kolmessa ottelussa ja teki yhteensä kuusi maalia. Hänen pelaajauransa aikana ei pelattu maailman- eikä euroopanmestaruuskilpailuja.


title: Mira Luodin diskografia

text: Tämä artikkeli on suomalaislaulaja Mira Luodin diskografiasta. Hän on julkaissut soolouransa aikana yhden studioalbumin. Aiemmin hän on julkaissut osana PMMP-yhtyettä kuusi albumia.


title: Ghanan punta

text: Ghanan punta oli Ghanan valuutta vuodesta 1958 vuoteen 1965. Se jaettiin 20 šillinkiin. Ghana oli käyttänyt Brittiläisen Länsi-Afrikan puntaa vuoteen 1958 asti, jonka jälkeen valtio laski liikkeelle oman valuuttansa. Vuonna 1965 Ghana esitteli ensimmäisen cedin, joka toimii maan valuuttana tänäpäivänäkin.


title: Rolf Sorg

text: Rolf Sorg (s. 18. lokakuuta 1963) on saksalaissyntyinen yrittäjä ja PM-International AG:n perustaja ja toimitusjohtaja.


title: Rolf Sorg

text: Rolf Sorg kiinnostui suoramyynnistä opiskeluaikoinaan, kun hän halusi tienata hieman ylimääräistä. Muutaman menestyksekkään alalla vietetyn vuoden jälkeen hän päätti keskeyttää koneenrakennusalan opintonsa ja keskittyä täydellisesti liiketoimintaan.


title: Rolf Sorg

text: Vuonna 1993, kun hänen työnantajansa teki ennalta arvaamatta konkurssin, Sorg perusti PM-Cosmetics GmbH:n, jonka ensimmäinen toimipaikka oli Saksan Limburgerhofissa. Vuonna 1994 perustettiin emoyhtiö PM-International Luxemburgissa. Vuonna 2009 yrityksen liikevaihto saavutti 100 miljoonan euron rajapyykin, ja vuonna 2016 se oli 460 miljoonaa dollaria.


title: Sci-Hub

text: Sci-Hub on verkkosivusto, jolla julkaistaan ilmaiseksi tutkimusraportteja ja muita akateemisia tekstejä. Palvelun slogan on ""poistaa esteet tieteen tieltä"". Sivuston tarkoituksena on olla vaihtoehto maksullisille tiedejulkaisuille, joiden hinnat kohoavat vuosi vuodelta ja ovat joidenkin asiakkaiden kuten yliopistojen mukaan nousseet kestämättömän korkeiksi. Sci-Hubin perusti vuonna 2011 Venäjällä toimiva kazakstanilainen neurotieteilijä Aleksandra Elbakjan.


title: Sci-Hub

text: Sci-Hub on maailman suurin akateemisten artikkelien piraattipalvelu. Sen tietokannassa oli maaliskuussa 2017 jo 56 miljoonaa artikkelia. Heinäkuussa 2017 julkaistun selvityksen mukaan Sci-Hubin tietokannassa on jo yli 70 prosenttia kaikesta julkaistusta tieteellisestä tutkimuksesta. Alun perin maksumuurin takana ilmestyneistä artikkeleista Sci-Hubissa on yli 85 prosenttia. Tieteenaloittain kattavuus vaihtelee kemian lehtien artikkelien 93 prosentista tietojenkäsittelytieteen 76 prosenttiin. Suurimman tiedekustantamon Elsevierin artikkeleista Sci-Hubissa on 97,3 prosenttia.


title: Sci-Hub

text: Sivusto hakee käyttäjän pyytämää tekstiä PDF-dokumenttina eri yliopistojen palvelujen kautta. Kun teksti löytyy, palvelu tallentaa PDF:n tietokantaansa myös muiden käyttöön. Selvityksessä tarkastellun kuuden kuukauden jakson aikana 2015–2016 sivusto onnistui vastaamaan 99,3 prosenttiin hakupyynnöistä.


title: Sci-Hub

text: Tiedekustantajat ovat käyneet Sci-Hubin kimppuun oikeustoimin.


title: Punaisen hämärän maa

text: Punaisen hämärän maa – kokemuksia ja tutkimuksia Puna-Venäjällä ("Red dusk and the morrow – Adventures and Investigations In Red Russia") on brittiläisen vakoojan, MI6:n tiedustelu-upseerin Paul Dukesin muistelmateos vallankumouksen jälkeisen ajan Neuvosto-Venäjältä. Teos ilmestyi 1922, sen on suomentanut O. A. Joutsen ja suomennoksen julkaissut 1923 WSOY.


title: Punaisen hämärän maa

text: Suomennoksesta otettiin lisäpainos heti samana vuonna, ja kolmas painos ilmestyi sotavuonna 1942.


title: Punaisen hämärän maa

text: Kirjan suomenkielistä nimeä käytetään toisinaan kuvaannollisesti kertomaan, että kyse on kommunistisen aatteen sokaisemasta asiasta, ja sillä viitataan paitsi alkuperäiseen Neuvosto-Venäjään, myös myöhemmin Neuvostoliittoon, kuten "Koillissanomien" toimittaja Petri Karjalainen jutussaan Kantalahdesta. Siitä on saanut nimensä Yleisradion ohjelmasarja, joka käsittelee yhdessä osassaan muun muassa kiellettyjä kirjoja. Siihen viittaa myös Marko Tikka suojeluskuntia käsittelevän kirjansa nimellä "Valkoisen hämärän maa".


title: Punaisen hämärän maa

text:
Kustantajan esittelyssä kirjan takakannessa sanotaan muun muassa:
Yhtenä joukosta – Viisi päivää – Vihreä huivi – Verkonsilmiä – Melnikoff – Stepanovna – Suomessa – Maakylän »porvari-kapitalisti» – Hahmonmuutos – Sfinksi – Punainen armeija – »Puolue» ja kansa – Pakoni – Johtopäätelmiä.


title: Kultarannikko (alue)

text: Kultarannikko on kultarikas alue, joka sijaitsee nykyään Ghanassa. Alue sijaitsee myös maaöljyä sekä maakaasua täynnä olevalla Guineanlahdella Länsi-Afrikassa.


title: Kultarannikko (alue)

text: Kultarannikko, Orjarannikko, Pippurirannikko sekä Norsunluurannikko nimettiin kaikki siellä sijaitsevien suurimpien tuontitavaroiden mukaan. Kultarannikko sijaitsi Norsunluunrannikosta itään ja Orjarannikosta länteen.


title: Kultarannikko (alue)

text: Kultarannikko-termin aikaisimmat maininnat viittaavat kirjaimellisesti alueen rannikkoon eivätkä juurikaan sen sisäosiin. Vasta 1800-luvulla Kultarannikko kuvasi rannikon lisäksi myös suurempaa aluetta.


title: Kultarannikko (alue)

text: Kultarannikko oli seuraavien valtioiden siirtomaana:Kultarannikko tuli ensin Portugalin siirtomaaksi vuonna 1482, jolloin aluetta kutsuttiin Portugalin Kultarannikoksi. Vuonna 1642 samainen alue tuli osaksi Alankomaiden Kultarannikkoa, joka oli ollut Alankomaiden siirtomaana vuodesta 1598. Alankomaalaiset pysyivät alueella vuoteen 1871, kunnes Brittiläinen Kultarannikko otti haltuunsa heidän siirtokuntansa.


title: Kultarannikko (alue)

text: Oli myös Brandenburgin Kultarannikko, joka perustettiin siirtomaana alueelle vuonna 1682. Tästä alueesta tuli myöhemmin Preussin Kultarannikko, joka myytiin vuonna 1721 Alankomaille. Myös Ruotsilla oli asutuksia Kultarannikolla; Ruotsin Kultarannikko perustettiin vuonna 1650, mutta Tanska-Norja otti sen haltuunsa vuonna 1663 ja liitti sen osaksi Tanskan Kultarannikkoa. Tanskalaiset olivat olleet Kultarannikolla vuodesta 1658. Vuonna 1850 kaikista näistä siirtokunnista tuli osa Brittiläistä Kultarannikkoa.


Viestijuoksun Suomen-mestaruuskilpailut 1996 järjestettiin 15.–16. kesäkuuta Helsingissä.


title: M/S Mathilda Thordén

text: M/S Mathilda Thordén oli suomalainen rahtimoottorilaiva joka valmistui 23. elokuuta 1938 Crichton-Vulcan Oy:n Turun telakalta. Laivan omistaja oli Gustaf Thordénin omistama Ab Finska Nordamerika Linjen ja sen kotisatama oli Kulosaari. Laiva oli tarkoitettu Suomen ja Yhdysvaltain itärannikon väliseen liikenteeseen, ja siinä oli myös 12 matkustajahyttiä. Laivan sisaralukset olivat "M/S Carolina Thordén", "M/S Selma Thordén" ja "M/S Kristina Thordén".


title: M/S Mathilda Thordén

text: "Mathilda Thordén" siirrettiin heinäkuussa 1941 Panaman lipun alle ja sen nimeksi muutettiin lokakuussa 1941 "Amazon". Yhdysvaltain viranomiset takavarikoivat laivan joulukuussa 1941 New Yorkissa ja se siirrettiin amerikkalaisten käyttöön nimellä "Thunderer". Laiva muutettiin syksyllä 1942 yhdistetyksi rahti- ja sairaalalaivaksi ja siirrettiin käytettäväksi Tyynellä merellä. Laiva palautettiin Gustaf Thordénille lokakuussa 1946 ja se sai tässä yhteydessä takaisin alkuperäisen nimensä. Laiva kunnostettiin Uddevallan telakalla mutta se oli kuitenkin nyt Ruotsin lipun alla.


title: M/S Mathilda Thordén

text: "Mathilda Thordén" myytiin heinäkuussa 1965 kreikkalaiselle Pateras Brothers Ltd varustamolle ja sen nimeksi muuttui "Arion". Laiva siirtyi vuonna 1969 Famagustassa Kyproksella toimineelle Arion Shipping Co, Ltd-varustamole. Laiva romutettiin keväällä 1974 Splitissä Jugoslaviassa.


title: M/S Mathilda Thordén

text: Laivan pituus oli 118,40 metriä, leveys 15,65 metriä ja syväys 6,59 metriä. Laivan bruttovetoisuus oli 3 641 tonnia ja kuollut paino 6 000 tonnia. Laivan moottorina oli 4 000 hevosvoiman seitsemänsylinterinen Krupp-dieselmoottori.


title: Sturmerin rautatieasema

text: Sturmerin rautatieasema oli rautatieasema Stour Valley Railwayn varrella Sturmerissa, Essexissä. Se oli käytössä vuosina 1865–1967.


title: Sturmerin rautatieasema

text: Asema avattiin 9. elokuuta 1865. Siellä oli yksi laituri, jonka pohjoispäässä oli kaksikerroksinen tiilinen asemarakennus. Rakennuksen eteläpäädystä lähti lisäksi yksikerroksinen siipi. Asemarakennuksessa oli asemamestarin asunto, lipunmyyntitoimisto sekä odotushuone. Rakennuksen edessä oli lyhyt katos. Matkustajalaiturin lisäksi asemalla oli kaksi sivuraidetta tavaraliikenteelle.


title: Sturmerin rautatieasema

text: Stour Valley Railwayta ehdotettiin suljettavaksi vuoden 1963 Beechingin leikkauksissa. Lopullinen sulkemispäätös tehtiin vuonna 1965, joskin sulkeminen viivästyi paikallisneuvostojen harkitessa taloudellisen tuen myöntämistä, jotta liikenne jatkuisi. Kustannukset olisivat kuitenkin olleet liian suuret, ja niinpä liikenne linjalla lakkasi 6. maaliskuuta 1967. Sturmerin asema suljettiin samana päivänä.


title: Sturmerin rautatieasema

text: Laituri ja asemarakennus ovat edelleen paikoillaan ja kuuluvat yksityisasuntoon. Asemarakennus ei ole täysin alkuperäisessä asussaan, sillä siihen lisättiin kaksi laajennusta pian aseman sulkemisen jälkeen.


title: Pyrimetamiini

text: Pyrimetamiini (CHNCl) on diaminopyrimidiinijohdannaisiin kuuluva heterosyklinen orgaaninen yhdiste. Yhdistettä käytetään niin ihmis- kuin eläinlääketieteessäkin alkueläinlääkkeenä muun muassa malarian ja toksoplasmoosin hoitoon. Pyrimetamiini kuuluu WHO:n julkaisemalle tärkeimpien lääkeaineiden listalle.


title: Pyrimetamiini

text: Pyrimetamiini on huoneenlämpötilassa valkoista kiteistä ainetta. Yhdiste on käytännöllisesti katsoen veteen liukenematonta, mutta liukenee muun muassa lämpimään etanoliin, dimetyyliformamidiin ja happoliuoksiin.


title: Pyrimetamiini

text: Pyrimetamiini on alkueläinten dihydrofolaattireduktaasin inhibiittoriksi. Tämän entsyymin toiminnan estyessä alkueläimet eivät kykene tuottamaan niille elintärkeää foolihappoa. Pyrimetamiinia voidaan käyttää monien alkueläininfektioiden esimerkiksi toksoplasmoosin, siipikarjan kokkidioosin, pneumokystoosin ja malarian hoitoon. Malarian hoidossa lääkeainetta käytetään yhdessä sulfadoksiinin tai sulfadoksiinin ja artesunaatin kanssa. Toksoplasmoosin hoidossa lääkeainetta käytetään erityisesti, mikäli potilaan oma immuunijärjestelmä on heikentynyt esimerkiksi HIV-infektion vuoksi. Pyrimetamiini ei tehoa malarialoisioiden gametosyyttivaiheeseen, minkä vuoksi se soveltuu pääasiassa malarian estolääkitykseksi. Malarialoisioiden on myös havaittu kehittävän resistenttiyttä lääkeaineelle.


title: Pyrimetamiini

text: Yleensä pyrimetamiinia ennetaan 25 mg kerran viikossa. Tällä annostuksella lääkeaine on kohtuullisen hyvin siedetty. Suuremmilla annoksilla voi haittavaikutuksena ilmetä megaloblastinen anemia, jota voidaan hoitaa foolihappolisällä.


title: M/S Selma Thordén

text: M/S Selma Thordén oli ruotsalainen rahtimoottorilaiva joka valmistui 12. joulukuuta 1942 Crichton-Vulcan Oy:n Turun telakalta. Laivan omistaja oli Gustaf Thordén. Laiva oli laskettu vesille jo lokakuussa 1940 mutta sotatilanteen vuoksi laivan toimitus viivästyi. Laivan sisaralukset olivat "M/S Carolina Thordén", "M/S Mathilda Thordén" ja "M/S Kristina Thordén".


title: M/S Selma Thordén

text: Gustaf Thordén rekisteröi laivan toukokuussa 1944 Ruotsin lipun alle ja se siirrettiin kesäkuussa 1944 Maarianhaminasta Tukholmaan kunnostettavaksi. Laiva asetettiin kunnostuksen jälkeen liikenteeseen kesäkuussa 1945. Laiva ajoi joulukuussa 1954 karille Buskärin eteläpuolella Göteborgin edustalla ja se palasi liikenteeseen korjausten jälkeen. Vuonna 1968 laiva myytiin panamalaiselle Marnorteno Cia Navigation SA varustamolle ja se sai nimekseen "Alexmar". Heinäkuussa 1969 omistajaksi tuli panamalaisvarustamo Strabac Cia Navigation SA, ja nimeksi muuttui "Polinikis". Vuonna 1970 laiva siirtyi Polinikis Shipping Co, Ltd varustamon hallintaan jonka kotipaikka oli Limassol Kyproksella. Laiva ajoi karille tammikuussa 1971 ollessaan lähdössä bulgarialaisen Burgasin kaupungin satamasta ja täyttyi vedellä. Laiva nostettiin ylös ja hinattiin Varnan satamaan tammikuussa 1973. Se romutettiin elokuussa 1975 Varnassa.


title: M/S Selma Thordén

text: Laivan pituus oli 114,07 metriä, leveys 15,64 metriä ja syväys 7,25 metriä. Laivan bruttovetoisuus oli 3 887 tonnia ja kuollut paino 6 000 tonnia. Laivan moottorina oli 3 600 hevosvoiman seitsemänsylinterinen Crichton-Vulcan-Krupp-dieselmoottori.


title: Tuhansien silmien edessä

text: Tuhansien silmien edessä ("Ace in the Hole" tai "The Big Carnival") on Billy Wilderin tuottama ja ohjaama yhdysvaltalainen film noir vuodelta 1951. Wilder oli myös elokuvan käsikirjoittaja yhdessä Walter Newmanin ja Lesser Samuelsin kanssa. Tämä oli ensimmäinen kerta, kun Wilder toimi kaikissa kolmessa roolissa samassa elokuvassa.


title: Tuhansien silmien edessä

text: Monista sanomalehdistä pois potkittu, viinaan ja naisiin menevä reportteri Chuck Tatum (Kirk Douglas) on rahaton. Autonsa rikkouduttua New Mexicon osavaltiossa hän puhuu itselleen pienen "Albuquerque Sun-Bulletin" -lehden reportterin paikan maaseudulta. Vuoden verran hän onnistuukin olemaan juomatta. Eräänä päivänä hän kuulee paikallisen miehen Leon jääneen loukkuun maan alle oltuaan tekemässä arkeologisia kaivauksia. Tatum ryhtyy manipuloimaan paikallista šeriffiä ja muita asianosaisia niin, että miehen pelastamisoperaatio venyy mahdollisimman pitkäksi ja Tatum ehtii saada sille mahdollisimman laajaa julkisuutta eri medioissa. Tatum saa juonittelukumppanikseen loukkuun jääneen Leon vaimon (Jan Sterling), joka on kyllästynyt mieheensä ja tämän huonosti tuottavaan yritykseen. Kun mediaryöpytys alkaa tuoda tuhansia uteliaita kylään, yrityksen myynti moninkertaistuu. Operaation pitkittyessä Leon vointi alkaa heiketä ja Tatum tulee katumapäälle. Hän yrittää nopeuttaa pelastustöitä, mutta Leo ehtii kuolla. Tatum unohtaa raportoida tilanteesta lehdelleen ja saa taas potkut. Hän raahautuu lehtensä toimitukseen tunnustaakseen tekonsa, mutta kuolee toimituksen lattialle.


title: Tuhansien silmien edessä

text: "Tuhansien silmien edessä" voitti Venetsian elokuvajuhlien Grand Prix’n.


title: M/S Kristina Thordén

text: M/S Kristina Thordén oli ruotsalainen rahtimoottorilaiva joka valmistui 28. huhtikuuta 1943 Crichton-Vulcan Oy:n Turun telakalta. Laivan omistaja oli Gustaf Thordén. Laiva oli laskettu vesille jo joulukuussa 1940 mutta sotatilanteen vuoksi laivan toimitus viivästyi. Laivan sisaralukset olivat "M/S Carolina Thordén", "M/S Mathilda Thordén" ja "M/S Selma Thordén".


title: M/S Kristina Thordén

text: Gustaf Thordén rekisteröi laivan toukokuussa 1944 Ruotsin lipun alle ja se siirrettiin heinäkuussa 1944 Ruotsiin Gåshagaan kunnostettavaksi. Laiva asetettiin kunnostuksen jälkeen liikenteeseen kesäkuussa 1945. Lokakuussa 1946 laiva oli Atlantilla matkalla Bostoniin kun sen konehuoneessa syttyi tulipalo jossa neljä miehistön jäsentä kuoli. Sisaralus "Selma Thordén" tuli palossa pahoin vaurioituneen laivan avuksi ja hinasi sen korjattavaksi Uddevallan telakalle Ruotsiin. Korjausten jälkeen laiva palasi liikenteeseen syyskuussa 1947.


title: M/S Kristina Thordén

text: Marraskuussa 1961 "Kristina Thordén" törmäsi sumussa yhteen Kööpenhaminasta Osloon matkalla olleen tanskalaisen M/S H. P. Prior matkustajalaivan kanssa. Vuonna 1968 laiva myytiin panamalaiselle Marhalieto Cia Navigation SA varustamolle ja se sai nimekseen "Alexfan". Syyskuussa 1968 eteläafrikkalaisen Durbanin satamaan saapuneen laivan lastiruumassa syttyi tulipalo jonka sammuttaminen kesti kaksi viikkoa. Palossa korjauskelvottomaksi tullut laiva myytiin Durbanissa huutokaupalla ja romutettiin huhtikuussa 1970.


title: M/S Kristina Thordén

text: Laivan pituus oli 114,07 metriä, leveys 15,64 metriä ja syväys 7,25 metriä. Laivan bruttovetoisuus oli 3 888 tonnia ja kuollut paino 6 000 tonnia. Laivan moottorina oli 3 600 hevosvoiman seitsemänsylinterinen Crichton-Vulcan-Krupp-dieselmoottori.


title: Kaislasara

text: Kaislasara ("Carex rhynchophysa") on suurikokoinen monivuotinen saralaji, joka muodostaa tuppaita kosteikoille ja purojen varsille. Sitä tavataan Suomessa, joskin paikoittaisesti, ja pohjoisimmassa osassa se on satunnainen. Kasvi voi tulla reilusti yli metrin korkuiseksi ja sen lehdet ovat noin 0,5–1,5 cm levyiset sekä karheahkot. Myös varren yläosa on hieman karhea ja kolmisärmäinen. Alimmissa lehdissä on usein punertavanruskeaa väriä. Kaislasara on erilaistähkäinen sara eli sen kukinnossa on erikseen hede- ja emitähkät. Hedetähkiä voi olla kolmesta seitsemään kappaletta. Kaislasaran erottaminen muista samantapaisista saroista perustuu hedetähkien lukumäärään, emitähkien pituuteen sekä pullakoiden muotoon. Tunnistamista voi haitata se, että laji risteytyy toisinaan pullosaran ja luhtasaran kanssa.


title: M/S Korsholma

text: M/S Korsholma oli suomalainen rahtimoottorilaiva, joka valmistui huhtikuussa 1929 Odense Staalskibsværftin telakalta Odensessa Tanskassa. Laiva oli suomalaisomistuksessa vuodesta 1953 alkaen.


title: M/S Korsholma

text: Laivan alkuperäinen tilaaja oli oslolainen Fred.Olsen & Co-varustamo ja se sai nimekseen "Abraham Lincoln". Vuonna 1953 sen osti helsinkiläisen Alf. Korhosen omistama Kouran Laiva Oy ja laivan kotisatamaksi tuli Vaasa. Samalla se sai myös uudeksi nimekseen "Korsholma". Myöhemmin laivan omistajana oli helsinkiläinen Vaasan Laiva Oy.


title: M/S Korsholma

text: "Korsholma" törmäsi 31. maaliskuuta 1957 Pohjanmerellä yhteen tanskalaisen "Malacca"-laivan kanssa. Laiva oli tällöin matkalla Los Angelesiin rahtinaan Volkswagen Kupla -autoja. Vuonna 1959 laiva törmäsi Portlandissa Oregonissa Burlington Northern Railroadin rautatiesiltaan. "Korsholma" romutettiin maaliskuun lopussa 1962 Miharassa Japanissa.


title: M/S Korsholma

text: Laivan pituus oli 140,56 metriä, leveys 17,14 metriä ja syväys 7,94 metriä. Laivan bruttovetoisuus oli 5 740 tonnia ja kuollut paino oli 9 500 tonnia. Laivan moottoreina oli kaksi kahdeksansylinteristä nelitahtista Burmeister & Wain dieselmoottoria, joiden yhteisteho oli 4 080 hevosvoimaa.


title: Tsargrad

text: Tsargrad () on venäläinen televisiokanava, joka on toiminut huhtikuusta 2015 lähtien. Se ilmoittaa katsojamääräkseen 20 miljoonaa ja mainostaa itseään ensimmäisenä venäläisenä konservatiivisena ajankohtaiskanavana. Kanavan pääjohtaja on Elena Šaroikina ja päätuottaja sekä -omistaja Konstantin Malofejev. Malofejevin mukaan kanava on suunniteltu venäläisen ortodoksisen enemmistön äänenkannattajaksi.


title: Luettelo diplomaattisista edustustoista Belgiassa

text: Tämä on luettelo diplomaattisista edustustoista Belgiassa. Tällä hetkellä pääkaupungissa Brysselissä on 183 suurlähetystöä. Brysselissä sijaitsevat suurlähetystöt edustavat myös itseään Euroopan Unionissa. Joillakin valtioilla on kaksi suurlähetystöä Brysselissä.


title: Roumagne

text: Roumagne on kunta Lounais-Ranskassa Lot-et-Garonnen departementissa Uuden-Akvitanian alueella.


title: Roumagne

text: Kunnan nähtävyyksiä on 1100-luvulta peräisin oleva linna "Château de Frémauret".


title: Enontekiön kirjasto

text: Enontekiön kirjasto on perustettu vuonna 1932. Kirjasto aloitti toimintansa Hetan kansakoulun tiloissa. Vuonna 1986 kirjasto siirsi toimintansa Enontekiön koulun yhteyteen.


title: Enontekiön kirjasto

text: Vuonna 2016 Enontekiön sivistyslautakunta esitti kirjaston ja kulttuuritoimen lakkauttamista päästääksen kunnanvaltuustoon asettamaan talousarvioraamiin. Palveluja ei lakkautettu, koska kyseessä ovat lakisääteiset palvelut.